
BIOGRAFIA AUTORULUI 


În 1954, dr. George Gamow, care se specializase pînă 
atunci în aplicaţiile fizicii nucleare în astrofizică şi cosmo- 
logie, a lansat ideea posibilităţii de aplicare a matematicii 
la studiul celulei vii şi a trasat astfel liniile generale ale 
unei metode de cercetare a acidului dezoxiribonuceleic, 
metodă care s-a dovedit a fi deosebit de importantă pen- 
tru cercetările de genetică. Acest episod al activităţii dr-lui 
Gamow, care îmbrăţişează fizica nucleară, astrofizica, cos- 
mologia, matematica, chimia şi biologia, ilustrează multi- 
lateralitatea preocupărilor sale științifice, dar nu epuizează 
varietatea aspectelor spiritului său. 

Criticii literari din Statele Unite şi Anglia l-au pro- 
clamat cel mai bun popularizator în viaţă al ştiinţei, au 
savurat fanteziile sale ştiinţifice şi au descoperit în scrie- 
rile sale o oarecare poezie. De obicei, reputaţia cîştigată 
în ştiinţă sau în literatură e socotită ca o realizare sufi- 
cientă pentru activitatea unui om, dar dr. Gamow nu s-a 
oprit aici. Cititorii acestor pagini vor avea plăcutul prilej 
să constate că dr. Gamow a abordat și artele plastice, in- 
spirîndu-se în mod imparţial atît din povestirile în imagini 
(comics) apărute în ediţiile de duminică ale gazetelor, cît 
şi din capodoperele lui Botticelli. [Dacă la prima vedere 
nu descoperiţi influenţa lui Botticelli în portretul lui Al- 
bert Einstein de la pag. 93 (fig. 23) făcută de dr. Gamow, 
aveţi cel puţin asigurarea autorului că această influenţă 


există.] În toate aceste domenii diferite de creaţie, dr. 
Gamow a fost aproape la fel de prolific. 

Dr. Gamow s-a născut la 4 martie 1904 la Odessa, în 
Rusia. În prima perioadă a tinereţii s-a dedicat științei şi 
a studiat timp de un an paleontologia. După cum s-a ex- 
primat el mai tirziu, din aceste studii a învăţat „să deose- 
bească un dinozaur de o pisică după forma degetului mic 
de la picior“. A învăţat la Universitatea din Leningrad, pe 
care a absolvit-o în 1928, cu diploma de doctor în filozofie, 
şi a studiat un an ia Universitatea din Gâttingen, în Ger- 
mania, ca bursier al statului în străinătate. În 1928—1929 
a lucrat cu Niels Bohr la Copenhaga, iar în 1929—1930 cu 
Ernest Rutherford, la Laboratorul Cavendish din Cam- 
bridge, Anglia. 

Dr. Gamow avea 24 de ani cînd a adus prima contri- 
buţie mai importantă în fizica teoretică. Concomitent, dar 
independent unii de alţii, Gamow, fizicianul american 
E. U. Condor și fizicianul englez R. W. Gurney, au explicat 
en:isia de particule alfa din nucleele radioactive, aplicînd 
acestui proces metodele mecanicii ondulatorii, care pe 
atunci erau noi. Doi ani mai tîrziu, în 1930, el a prezis — 
ceea ce s-a şi adeverit — că protonii vor fi mai utili 
decît particulele alfa în experienţele de „dezagregare a 
atomului“ și, în acelaşi an,a emis ideea modelului în formă 
de picătură pentru nucleele elementelor grele. În 1929 a 
colaborat cu R. Atkinson și F. Houtermans la formula- 
rea teoriei după care căldura şi lumina Soarelui provin din 
procesele termonucleare care au loc în acesta, iar teoria sa 
asupra originii elementelor chimice, bazată pe captura 
de neutroni, a dominat gîndirea cosmologică între 1940 şi 
1950. Contribuţia lui Gamow la teoria acidului dezoxiri- 
bonucleic constă în ipoteza că cei patru nucleotizi ai mo- 
leculei de acid dezoxiribonucleic formează un fel de cod. 


ale cărui diferite combinaţii joacă rolul de şablon în orga- 
sizarea diferitelor molecule de aminoacizi. 

Caracteristicile personale ale dr-ului Gamow sînt aproape 
tot atît de impresionante ca şi realizările sale creatoare. 
De statură uriașă, avind peste 1,99 m şi o greutate de mai 
bine de 100 kg, el e înzestrat cu un umor diabolic, după 
cum prea bine știu cititorii fanteziilor d-lui Tompkins, 
creat de el. Cînd, în 1948, împreună cu R. Alpher, un stu- 
dent al său, şi-au semnat calculele preliminare ale studiu- 
lui intitulat Originea elementelor chimice, Gamow a făcut 
următoarea remarcă: „„Lipsește ceva“ şi, atribuind lui Hans 
Bethe o parte din merit în absential, a semnat lucrarea 
astfel: „Alpher, Bethe şi Gamow“2. 

Dr. Gamow este un conferenţiar neobosit; vorbește şase 
limbi cu accent străin foarte pronunţat, ceea ce a făcut pe 
unul dintre prietenii săi să afirme că cele șase limbi nu 
sînt decît dialecte diferite ale aceleiași limbi — limba 
„gamowiană“. 

Dr. Gamow face parte din corpul didactic al Universi- 
tăţii din Boulder a statului Colorado: el a scris numeroase 
arțicole tehnice şi o carte tehnică, Nucleul atomic (Oxford 
University Press, 1931), revăzută în 1937 și 1949. Lucrările 
sale de popularizare a științei cuprind numeroase articole 
publicate în revista „Scientific American“ şi următoarele 
cărţi: 

Mr. Tompkins in Wonderland (Dl. Tompkins în ţara mi- 
nunilor, 1939), Mr. Zompkins Explores the Atom (Dl. Tomo- 
kins explorează atomul, 1943), Mr. Tompkins Learns the 
Facts of Life (11. tompkins învaţă adevărurile vieţii, 1953), 
Atomic Energy în Cosmic and Human Life (Energia ato- 


1 Termen latinesc însemnînd „în lipsă“. Marele savant atomist 
german Hans Bethe nu colaborase la lucrarea amintită. — N. T. 

2 Aceste nume sugerează primele litere ale alfabetului grecesc: 
alfa, beta şi gamma. — N. T. 


mică în viața cosmosului și a omului, 1945), The Birth and 
Death of the Sun (Naşterea şi moartea Soarelui, 1941), 
Biography of the Earth (Biografia Pămîntului, 1943), One, 
Two, Three... Infinity! (Unu, doi, trei... infinit, 1947), 
Creation of the Universe (Formarea Universului, 1952). 
Puzzle Math (Enigme matematice?, în colaborare cu 
M. Stern, 1958), The Moon (Luna, 1953), Matter, Earth 
and Sky (Materie, Pămînt și cer, 1958), Physics: Founda- 
tion and Frontiers (Fizica: bazele şi limitele ei, în cola- 
borare cu J. Cleveland, 1960), Atom and Its Nucleus (Ato- 
mul şi nucleul său, 1961), Biography of Physics (Biografia 
fizicii, 1961). 

Cel de-al doilea război mondial a întrerupt activitatea 
de pregătire a ilustraţiilor pentru a doua carte din seria 
Dl. Tompkins. În 1956 i s-a decernat de către UNESCO 
premiul Kalinga pentru popularizarea științei. 

În prezent, dr. Gamow este membru al Academiei Da- 
neze de Științe şi al Academiei Naţionale de Științe a Sta- 
telor Unite. 


1 Vezi M. Gamow, Unu, doi, trei... infinit, Editura Tinere- 
tului, București, 1958. — N. RR. 

2 Vezi M. Gamow şi M. Stern, Enigme matematice, Editura 
Ştiinţifică, Bucureşti, 1961. — N. R. 


PREFAŢĂ 


Gravitaţia este legea supremă a universului. Ea ţine 
adunate laolaltă cele o sută de miliarde de stele din Calea 
Laptelui; ea face ca Pământul să se rotească în jurul Soa- 
relui iar Luna în jurul Pământului; datorită ei cad pe pă- 
mânt merele coapte și avioanele avariate. În istoria cu- 
noștinţelor omului despre gravitație figurează trei nume 
mari: Galileo Galilei, care a studiat pentru prima dată, 
în mod amănunţit, fenomenul căderii libere şi cel al căderii 
dirijate; Isaac Newton, primul care a conceput gravitația ca 
o forță universală și Albert Einstein, cure a spus că gravi- 
tația nu este altceva decit curbura „continuului“ spațiu- 
timp cu patru dimensiuni. 

În cartea de față vom urmări cele trei etape ale evoluţiei 
acestor idei, consacrînd un capitol muncii de pionierat a 
lui Galilei, șase capitole ideilor lui Newton și dezvoltării 
lor ulterioare, un capitol lui Einstein şi un capitol specu- 
laţiilor făcute, de la Einstein încoace cu privire la relația 
dintre gravitație și alte fenomene fizice. Atenţia deosebită 
acordată clasicilor în această problemă se datorește faptu- 
lui că teoria gravitaţiei universale este în fond o teorie 
clasică. S-ar putea să existe o legătură ascunsă între gravi- 
tație, pe de o parte, și cîmpul magnetic și particulele de 
materie, pe de alta, dar nimeni nu poate spune astăzi ce 
fel de legătură este, după cum nu există nici un mijloc de 
a prezice cât timp va mai trece pînă ce se va face un 
progres important în această direcţie. 


Ocupîndu-se de partea „clasică“ a teoriei gravitaţiei, 
autorul a trebuit să îa o hotărire importantă în ce privește 
folosirea aparatului matematic. Cînd Newton a conceput 
prima oară ideea gravitaţiei universale, matematica nu erau 
încă destul de dezvoltată pentru a-i permite să urmărească 
toate consecințele ideilor sale în domeniul astronomiei. 
Newton a trebuit să elaboreze și sistemul matematic co- 
respunzător, cunoscut astăzi sub numele de calcul dife- 
renţial și integral, mai cu seamă pentru a putea rezolva 
problemele pe care le ridica teoria gravitaţiei universale 
elaborată de el. Prin urmare, era firesc ca în lucrarea de 
faţă să se facă o scurtă expunere a principiilor elementare 
ale calculului infinitezimal, fapt care explică numărul re- 
lativ mare de formule de matematică din capitolul III. 

Cititorii care se încumetă să se concentreze asupra aces- 
tui capitol vor profita cu siguranță de acest prilej de a-și 
crea o bază matematică și pentru alte studii de fizică. 
Acest capitol poate fi însă omis de acei cititori pentru care 
formulele de matematică reprezintă o problemă, fără ca 
înțelegerea generală a subiectului tratat să fie afectată. 
Dacă însă vreţi să învăţaţi fizică, vă rog să încercaţi să 
pricepeţi capitolul III! 


GEORGE GAMOW 
Universitatea din Colorado 


13 ianuarie 1961 


CAPITOLULI 


CUM CAD OBIECTELE 


Noţiunea de „sus“ şi „jos“ e veche de cînd lumea, iar 
zicala că „orice urcuş are şi coboriș“ ar fi putut fi născo- 
cită de un om de Neanderthal. Pe vremuri, cînd se credea 
că Pămîntul are forma unei tipsii, „sus“ însemna direcția 
„cerului“, unde sălășluiau zeii, iar ,,jos“ era direcţia „lumii 
subpămîntene“. Tot ce nu era de natură divină avea ten- 
dința naturală de a cădea în jos, așa că un înger căzut din 
„cer“ trebuia neapărat să ajungă în „iad“. Deşi marii 
astronomi ai Greciei antice, cum au fost Eratostene și Aris- 
tarh, au adus cele mai convingătoare argumente că Pămîn- 
tul e rotund, noţiunea de direcții absolute „în sus“ și „în 
jos“ s-a menţinut de-a lungul evului mediu și a fost 
folosită în scopul de a ridiculiza ideea că Pămîntul ar pu- 
tea fi sferic. Într-adevăr, se susținea că dacă Pămiîntul ar 
fi rotund, antipozii, adică oamenii care locuiesc pe partea 
opusă a globului, ar cădea în spaţiul gol de dedesubt și, 
ceea ce ar fi mult mai rău, toată apa oceanelor s-ar scurge 
de pe Pămînt în aceeași direcție. 

Cînd, în sfîrşit, s-a stabilit prin călătoria lui Magellan 
în jurul lumii, în mod convingător pentru oricine că Pă- 
miîntul este sferic, a trebuit să se moditice noţiunea de 
„sus“ și „jos“ ca direcţie absolută în spaţiu. S-a crezut că 
globul pămintesc stă nemișcat în centrul universului, pe 
cînd toate corpurile cerești, fiind legate de niște sfere de 
cristal, se învirtesc în jurul lui. Părinţii acestei concepții 
despre univers sau a cosmologiei au fost astronomul grec 

Ptolemeu și filozoful Aristotel. Ei au observat că mișcarea 
naturală a tuturor obiectelor materiale era îndreptată spre 
centrul Pămînţului, și numai focul, care avea ceva divin 
în el, sfida această regulă, ridicîndu-se în sus din lemnele 
care ard. Veacuri de-a rîndul, filozofia lui Aristotel și sco- 
lastica au dominat gîndirea omenească. La chestiunile 
ştiinţifice se răspundea cu argumente verbale și nu se fă- 
cea nici cea mai mică încercare să se verifice prin expe- 
riență directă dacă afirmaţiile făcute sînt corecte sau nu. 
De exemplu, se credea că corpurile grele cad mai repede 
decît cele uşoare, dar nu posedăm nici un document din 
acea vreme care să arate că s-ar fi făcut vreo încercare în 
vederea studierii mișcării corpurilor în cădere. Filozofii 
de atunci susțineau că ochiul omenesc nu poate urmări 
căderea liberă, deoarece ea se desfăşoară prea repede. 
Prima abordare cu adevărat ştiinţifică a problemei că- 
derii corpurilor a fost făcută de celebrul om de ştiinţă 
italian Galileo Galilei (1564—1642), într-o perioadă în care 
ştiinţa şi arta începeau să se trezească din somnul adînc 
al evului mediu. Potrivit legendei pitoreşti, dar probabil 
neadevărată, începutul s-a făcut într-o zi cînd tînărul Ga- 
lilei asista la liturghia în catedrala din Pisa şi privea dis- 
trat un policandru care se balansa încolo şi încoace, după 
ce paracliserul îl trăsese într-o parte pentru a-i aprinde 
lumiînările (fig. 1). Galilei a observat că deși oscilaţiile 
policandrului erau din ce în ce mai mici pe măsură ce 
acesta se apropia de poziţia de repaus, durata fiecărei 
oscilaţii (perioada de oscilație) rămînea aceeaşi. 
Întorcîndu-se acasă, el şi-a propus să verifice această 
observaţie întîmplătoare cu ajutorul unei pietre atîrnate 
de o sfoară și să măsoare perioada de oscilație prin numă- 
rarea bătăilor pulsului său. Punîndu-şi ideea în practică, 
a constatat că avusese dreptate: perioada rămînea aproape 
aceeaşi, deşi oscilaţiile aveau o amplitudine din ce în ce 

mai mică. Fiind înzestrat cu o minte iscoditoare, Galilei a 
început o serie de experiențe, folosind pietre de diferite 
greutăţi și sfori de diferite lungimi. Aceste studii l-au con- 
dus la o descoperire uimitoare. Deşi perioada de oscilație 
depindea de lungimea sforii (fiind mai lungă cînd sfoara 
era mai lungă), ea era cu totul independentă de greutatea 
pietrei atîrnate de ea. Această observaţie era în totală con- 
tradicţie cu dogma acceptată de toţi, cum că corpurile grele 
cad mai repede decit cele uşoare. De fapt, mișcarea unui 
pendul nu este altceva decît căderea liberă a unei greutăți 
abătute de la direcţia verticală datorită restricţiei impuse 
de sfoară, care face ca greutatea să se deplaseze pe un arc 
de cerc cu centrul în punctul de suspensie (fig. 1). 

Dacă obiectele uşoare şi cele grele atirnate de sfori de 
aceeaşi lungime și deviate cu același unghi faţă de verti- 
cală cad în timpuri egale, înseamnă că vor avea nevoie 
de timpuri egale pentru a cădea şi atunci cînd li se dă 
drumul simultan de la aceeași înălțime. Pentru a demonstra 
acest lucru adepților şcolii lui Aristotel, Galilei s-a urcat 
în turnul înclinat din Pisa sau în vreun alt turn (sau poate 
a însărcinat pe vreun discipol al său să se urce) și a dat 
drumul la două greutăţi, una uşoară și alta grea, care au 
atins Pămîntul în acelaşi moment, spre marea mirare a 
adversarilor săi (fig. 2). 

Se pare că nu există nici un document oficial referitor 
la această demonstraţie, dar adevărul este că Galilei este 
acela care a descoperit că viteza corpurilor în cădere liberă 
nu depinde de masa lor. Acest principiu a fost ulterior 
dovedit prin numeroase experienţe mult mai exacte şia 
fost folosit, după 272 de ani de la moartea lui Galilei, de 
către Albert Einstein, care l-a pus la baza teoriei sale 
relativiste a gravitaţiei, teorie despre care se va vorbi mai 
tîrziu în această carte. 

1. Un candelabru (a) şi o piatră legată de o sfoară (b) 
oscilează cu aceeaşi perioadă, dacă distanţele pînă la 
punctul de suspensie sînt ezale. 


Experienţa lui Galilei se poate repeta uşor fără a merge 
la Pisa. Luaţi o monedă și o bucăţică de hîrtie si daţi-le 
drumul simultan de aceeași înălțime. Moneda va cădea 
repede, pe cînd bucata de hîrtie va rămîne în aer un timp 

2. Experienţa lui Galilei la Pisa. 


mult mai îndelungat. Dacă însă mototoliţi bucata de hirtiz 
şi faceți din ea un mic cocoloș, ea va cădea aproape tot 
așa de repede ca şi moneda. Dacă aţi avea un cilindri 
lung de sticlă din care s-a scos aerul, aţi vedea că o 
monedă, o foaie de hirtie nemototolită și un fulg cad în 
interiorul cilindrului cu aceeaşi viteză. 


2 — Gravitaţia 17 


Următorul pas făcut de Galilei în studiul corpurilor care 
cad a fost să găsească o relație matematică între timpul 
cît durează căderea și distanţa parcursă de obiect. Întrucît 
căderea liberă este, într-adevăr, prea rapidă pentru a putea 
fi observată cu ochiul și deoarece Galilei nu poseda in- 
strumente moderne, cum este, de pildă, aparatul de cine- 
matografie rapidă, el s-a gîndit să „dilueze“ forţa gravi- 
taţiei, lăsînd niște bile făcute din diferite materiale să se 
rostogolească pe un plan înclinat, în loc de a cădea pe 
verticală. Galilei a făcut următorul raţionament corect: 
întrucît planul înclinat oferă un reazem parţial obiectelor 
grele puse pe el, mişcarea care rezultă ar trebui să fie 
asemănătoare cu căderea liberă, cu diferența că scala tim- 
pului s-ar lungi cu un factor depinzînd de înclinarea pla- 
nului. Pentru măsurarea timpului, el a folosit un ceasor- 
nic cu apă, care este un dispozitiv cu un robinet ce poate 
fi deschis şi închis. Intervalele de timp puteau fi măsurate 
prin cîntărirea cantităţii de apă ce se scurgea prin robi- 
net în diferite perioade de timp. La intervale egale de 
timp Galilei însemna poziţia succesivă a obiectelor care se 
rostogoleau pe planul înclinat. 

Veţi putea constata că nu e greu să repetaţi experienţa 
lui Galilei şi să verificaţi rezultatele pe care le-a obţinutt: 
Luaţi o scîndură netedă de 2 m lungime şi ridicaţi unul din 


capetele ei cu 5 cm deasupra podelei, punînd sub el vreo 

Tobi, tură ada A ca E 5 1 
două cărți (fig. 3,a). Panta scîndurii va fi de Ferimaori 
acesta reprezintă factorul cu care se va reduce acţiunea 
forței de gravitație asupra obiectului. Luaţi apoi un ci- 


lindru de metal (care are mai puţine şanse decit o bilă să 


1 Nefiind experimentator, autorul nu poate să spună, pe baza 
propriei sale experiențe, cît de ușor este să facă cineva experienţa 
lui Galilei. El a auzit însă din diferite surse că, de fapt, nu este așa 
de ușor şi recomandă cititorilor cărţii de faţă să-şi pună la încer- 
care iscusinţa. 

drumul, fără a-l împinge, de la capătul de sus al scîndurii. 
Ascultaţi ţăcănitul unei pendule sau al unui metronom 
(de care se folosesc cei ce studiază muzica) și însemnați 
poziţia cilindrului care se rostogolește la sfîrșitul primei, 


Sân 





Q, 2m 


E 





3. a — un cilindru care se rostogolește pe un plan înclinat; 
b — metoda de integrare a lui Galilei. 
celei de-a doua, a treia şi a patra secunde. (Pentru a obţine 
cît mai exact aceste poziţii, experienţa trebuie repetată de 
mai multe ori.) În aceste condiţii, distanţele succesive de 
la capătul de sus al scîndurii vor fi de aproximativ 10, 
4,0, 9.0, 16,0 şi 25,0 cm. Se observă, fapt sesizat încă de 
Galilei, că distanţele la sfîrșitul celei de-a doua, a treia 

şi a patra secunde sînt respectiv de 4, 9, 16 şi 25 de ori 
distanţa la sfîrșitul primei secunde. 

Această experienţă dovedește că viteza corpurilor în că- 
derea liberă variază în așa fel, încît distanțele parcurse 
de un obiect în mișcare cresc cu pătratul timpului de depla- 
sare (4 = 22; 9 —32; 16 = 42; 25 — 52). Repetaţi expe- 
rienţa cu un cilindru de lemn sau cu unul și mai uşor, de 
lemn de balsai, şi veţi constata că vitezele de deplasare 
şi distanţele parcurse la sfîrşitul intervalelor de timp con- 
secutive rămîn aceleași ca în cazul cilindrului de metal. 

Problema care s-a ridicat apoi a fost aceea de a găsi 
legea variaţiei vitezei în funcţie de timp, lege care să 
corespundă relaţiei dintre distanță şi timp semnalată mai 
sus. În cartea sa intitulată Dialog asupra celor două științe 
noi, Galilei scria că distanțele parcurse cresc cu pătratul 
timpului, dacă viteza este proporţională cu timpul la 
puterea întîi. În fig. 3, b, se dă o formă oarecum moder- 
nizată a legii stabilite de Galilei. 

Să considerăm o diagramă în care viteza v este repre- 
zentată în funcţie de timpul t. Dacă » este proporțional cu 
t, obţinem o linie dreaptă care porneşte din punctul de 
coordonate (0,0) şi ajunge pînă înpunctul (t,v). Să îm- 
părțim intervalul de timp dintre 0 şi t într-un număr mare 
de intervale de timp foarte mici şi să ducem paralele la axa 
ordonatelor așa cum se vede în figură; se formează astfei 
un mare număr de dreptunghiuri înguste și înalte. Acum 
putem înlocui panta continuă corespunzătoare mișcării 
neîntrerupte a obiectului cu o linie în trepte ce reprezintă 
o mişcare în salturi (sacadată), în care viteza variază 
brusc prin creşteri mici şi rămîne constantă un timp foarte 
scurt pînă ce se produce un nou salt. Dacă micșorăm in- 
tervalele de timp din ce în ce mai mult, numărul lor va 


1 Lemnul copacului Ochroma lagspus din America de Sud, cu 
densitatea 0,15.— N.7'. 


20 


fi din ce în ce mai mare, iar diferența dintre panta con- 
tinuă şi linia frîntă devine din ce în ce mai puţin sensi- 
bilă şi dispare complet cînd numărul de diviziuni ale inter- 
valului (0, t) devine infinit de mare. 

În cursul fiecărui interval scurt de timp se presupune 
că mişcarea are o viteză constantă corespunzătoare mo- 
mentului respectiv, iar distanța parcursă este egală cu 
această viteză înmulțită cu intervalul de timp. Întrucît 
viteza este egală cu înălțimea dreptunghiului îngust, iar 
intervalul de timp este egal cu baza acestuia, produsul de 
care e vorba este egal cu aria dreptunghiului respectiv. 

Repetind același raționament pentru fiecare dreptunghi, 
ajungem la concluzia că distanța totală parcursă în inter- 
valul de timp (0, 1) este egală cu aria aflată sub linia 
frîntă, iar la limită, cu aria triunghiului ABC. Această 
arie reprezintă însă jumătate din dreptunghiul ABCD, 
care la rîndul său este egal cu produsul bazei sale t cu 
înălțimea v. Așadar, putem scrie pentru distanța sau spa- 
ţiul parcurs în timpul t: 

s= Lp, 
2 
în care v este viteza la momentul t. Conform ipotezei pe 
care am făcut-o, 2 este proporțional cu t, adică: 


v=al, 


unde a este o constantă cunoscută sub numele de accele- 
rație sau cantitatea cu care variază viteza în unitatea de 
timp. Combinînd cele două formule, obţinem: 


1 
s= a aia, 


care arată că distanţa parcursă crește cu pătratul timpului. 

Procedeul acesta de a împărţi o figură geometrică dată 
într-un mare număr de fîșii înguste şi de a examina ce 
se întîmplă cînd numărul fîşiilor devine infinit de mare, 
iar lățimea lor infinit de mică a fost aplicat în secolul al 
Ill-lea î.e.n. de matematicianul grec Arhimede, la 
deducerea volumului conului și al altor corpuri geometrice. 
Galilei a fost însă primul care a aplicat această metodă la 
fenomenele mecanice, punînd astfel bazele disciplinei care, 
mai tîrziu, în mîinile lui Newton, a devenit una din ra- 
murile cele mai importante ale ştiinţelor matematice. 

Altă contribuţie importantă a lui Galilei la fundamen- 
tarea tinerei științe a mecanicii a fost descoperirea princi- 
piului suprapunerii mișcărilori. Dacă am arunca o piatră 
în direcţia orizontală și dacă n-ar exista forța gravitațio- 
nală, piatra s-ar mişca pe o linie dreaptă, ca o bilă pe o 
masă de biliard. Dacă, pe de altă parte, am lăsa piatra să 
cadă liber, ea ar cădea vertical cu viteză din ce în ce mai 
mare, cum am arătat mai sus. În realitate însă, cînd arun- 
căm o piatră, avem de-a face cu suprapunerea a două miş- 
cări: piatra se mişcă orizontal cu viteză constantă şi în 
acelaşi timp cade vertical uniform accelerat. Această situa- 
ție este reprezentată grafic în fig. 4, în care săgețile ori- 
zontale şi cele verticale numerotate reprezintă distanțele 
parcurse în cele două feluri de mișcări. Poziţiile rezultante 
ale pietrei pot fi indicate şi printr-o singură săgeată (cu 
vîrful alb), care devine din ce în ce mai lungă şi se rotește 
în jurul punctului origine. 

Săgeţile de felul celor de mai sus, care arată poziţiile 
consecutive ale unui corp în mișcare faţă de punctul ori- 
gine, se numesc vectori de poziţie şi se caracterizează prin 
lungime, direcţie şi sens. Dacă corpul suferă mai multe 
deplasări succesive, fiecare dintre ele fiind definită prin- 


1 Se mai numeşte şi „compunerea mișcărilor“. — N.T. 


tr-un vector corespunzător, poziţia finală poate fi definită 
printr-un singur vector, numit suma vectorilor iniţiali. 
Pentru aflarea acestui vector final n-avem decit să dese- 
năm succesiv fiecare săgeată începînd de la sfîrșitul celei 
precedente (fig. 5, a) și să unim cu o linie dreaptă începutul 


3 





e 16 


4. Compunerea mișcării orizontale cu viteză constantă cu mișcarea 
verticală uniform accelerată. 


primei săgeți cu sfîrșitul ultimei. Cu alte cuvinte, ca să 
luăm un exemplu banal, un avion care a zburat de la 
New York la Chicago, de la Chicago la Denver și de la 
Denver la Dallas, ar fi putut ajunge de la New York la 
Dallas zburînd în linie dreaptă între aceste două oraşe. 
Alt mod de a aduna doi vectori este următorul: se dese- 
nează cele două săgeți începînd din acelaşi punct, se com- 

pletează paralelogramul și se duce diagonala acestuia cum 
se arată în fig. 5, b. Comparînd cele două desene, ne pu- 
tem convinge că ambele metode duc la același rezultat. 


F, F, 

5. a şi b — două moduri de a aduna vectori; c — forțele car» 
acționează asupra unui cilindru pus pe un plan înclinat. 





Noţiunea de vectori de poziţie şi operaţia de adunare 
a acestora se pot extinde şi la alte cantități mecanice care 
au o direcţie orientată în spaţiu. Închipuiţi-vă un vas port- 
avion făcînd atîtea noduri pe orăt în direcţia nord-nord- 


11 nod sau milă marină engleză = 1855 m. — NT. 

vest și un marinar care aleargă pe puntea lui de la tri- 
bord la babord cu viteză de atiția metri pe minut. Cele 
două mișcări pot fi reprezentate prin săgeți îndreptate cu 
vîrful în direcţia și sensul mișcării respective și avînd 
lungimi proporţionale cu vitezele corespunzătoare (care 
trebuie, evident, să fie exprimate în aceleași unităţi). Care 
este viteza marinarului în raport cu apa? Tot ce avem de 
făcut este să adunăm cei doi vectori viteză după regulile 
cunoscute, adică construind diagonala paralelogramului 
definit de cei doi vectori iniţiali. 

Și forțsle pot fi reprezentate prin vectori care indică 
direcţia forţei ce acţionează și intensitatea efortului de- 
pus şi pot fi adunate după aceeași regulă. Să considerăm, 
de exemplu, vectorul forţei gravitației acţionînd asupra 
unui corp aşezat pe un plan înclinat (fig. 5). Acest vector 
are direcţia verticală de sus în jos, dar inversînd metoda de 
adunare a vectorilor, putem, desigur, să-l reprezentăm sub 
iorma sumei a doi (sau mai mulţi) vectori orientaţi după 
direcţii date. În exemplul nostru, alegem o componentă 
oiientată paralel cu direcţia planului înclinat şi alta per- 
pendiculară pe acesta, ca în figură. Observăm că triunghiu- 
rile dieptunghice ABC (forma geometrică a planului în-li- 
nat) și abc (format din vectorii F, F, și F,) sînt asemenea, 
avînd unghiurile A şi a egale. Din geometria euclidiană 
rezultă că: 

F, _BC 
E AC! 
Această ecuaţie justifică afirmaţia pe care am făcut-o în 
legătură cu experienţa cu planul înclinat a lui Calilei. 

Folosind datele obţinute prin experienţe cu plane încli- 
nate, se poate găsi că acceleraţia căderii libere este de 
9,81 m/s2. A.ceastă valoare variază puţin cu latitudinea pe 
suprafaţa Pămîntului şi cu altitudinea deasupra nivelului 
mării. 


CAPITOLULII 


MĂRUL ŞI LUNA 


Povestea că Isaac Newton a descoperit legea gravitaţiei 
universale pe cînd privea un măr cum cade dintr-un pom 
(fig. 6) poate să fie sau nu tot aşa de legendară ca poveş- 
tile cu Galilei, care privea candelabrul în catedrala din 
Pisa sau lăsa să cadă greutăţi din turnul înclinat, dar ea 
amplifică rolul mărului în legendă şi în istorie. Pe drept 
cuvînt, mărul lui Newton poate sta alături de mărul Evei, 
care a avut ca efect izgonirea primilor oameni din rai, de 
mărul lui Paris, de la care s-a pornit războiul troian, și 
de mărul lui Wilhelm Tell, care și-a adus contribuţia la 
întemeierea uneia din ţările cele mai iubitoare de pace 
din lume. Fără îndoială, că atunci cînd tînărul Isaac, în 
vîrstă de 23 de ani, medita asupra naturii gravitaţiei, avea 
destule ocazii să observe merele căzînd; pe vremea aceea, 
el locuia la o fermă din Lincolnshire, pentru a scăpa de 
„ciuma cea mare“, care cuprinsese Londra în 1665 și fă- 
cuse să se închidă temporar Universitatea din Cambridge. 
Într-una din scrierile sale, Newton face următoarea obser- 
vaţie: „În acest an am început să mă gîndesc la gravitație, 
care se întinde pînă la orbita Lunii, şi am comparat forţa 
necesară pentru a ţine Luna pe orbita ei cu forţele de 
gravitație de la suprafața Pămîntului“. 

Raționamentul lui Newton cu privire la acest subiect, 
publicat mai tîrziu în cartea sa intitulată Principiile mate- 





6. Isaac Newton la ferma din Lincolnshire. 


matice ale filozofiei naturale!, este cam acesta: Dacă, gă- 
sindu-ne pe vîrful unui munte, tragem un glonţ în direc- 
ție orizontală, mișcarea sa va consta din două componente: 
a) o mișcare orizontală, cu viteza iniţială pe care o avea 
la ieşirea din pușcă; b) o cădere liberă accelerată sub 
influenţa forței gravitaţiei. Ca rezultat al suprapunerii ce- 
lor două mișcări, glonţul va descrie o traiectorie parabolică 
şi va atinge Pămiîntul la o distanţă oarecare. Dacă Pămîn- 
tul ar fi plan, glonţul ar cădea întotdeauna pe Pămînt, 
chiar dacă punctul de cădere s-ar găsi la distanţă foarte 
mare de locul unde se află puşca. Dar întrucît Pămîntul 
este rotund, suprafaţa sa se curbează mereu sub traiecto- 
ria gloniului şi, la o anumită viteză-limită, traiectoria 
acestuia ar urma curbura globului. Aşadar, în acest caz, 
cacă n-ar exista rezistenta aerului, glonţul n-ar cădea nici- 
cdată pe Pămînt, ci s-ar învîrti neîncetat în jurul lui la 
» înălţime constantă. 

Aceasta a fost prima teorie a satelitului artificia:, iar 
Newton a ilustrat-o cu un desen foarte asemănător cu 
acelea pe care le vedem asiăzi în articolele de popularizare 
a problemelor despre rachete și sateliți. Desigur, sateliții 
nu se lansează de pe viîrfurile munţilor, dar sînt mai întîi 
ridicaţi aproape vertical dincolo de limita atmosferei te- 
restre și apoi li se imprimă viteza orizontală necesară pen- 
tru a descrie o mișcare circulară în jurul Pămintului. 
Considerînd mișcarea Lunii drept o cădere neîntreruptă 
care niciodată nu atinge Pămintul, Newton a putut calcula 
forța gravitaţiei care acţionează asupra masei Lunii. În 
formă oarecum modernizată, acest calcul se face în modul 
următor: 

Să considerăm Luna mişcîndu-se pe o orbită circulară în 
jurul Pămîntului (fig. 7). La un moment dat ea se găseşte 


1 Vezi I. Newton, Principiile matematice ale filozoţiei natu- 
vale, Editura Academiei R.P.R., București, 1956. 

în M, iar viteza pe direcţia perpendiculară pe raza orbi- 
tei este v. Dacă Luna n-ar fi atrasă de Pămînt, ea s-ar 
mișca pe o linie dreaptă și, după un interval scurt de timp 
At, s-ar găsi în poziţia M”, astfel, încît MM' = vat. Dar 
mai există o componentă a mișcării Lunii, şi anume, că- 
derea liberă spre Pămînt. Așadar, traiectoria sa se curbea- 
ză şi, în loc de a ajunge în punctul M', Luna ajunge în 
punctul M” de pe orbita sa circulară, iar segmentul MM” 
reprezintă distanța cu care Luna a căzut spre Pămînt în 
intervalul de timp At. Acum să considerăm triunghiul 
dreptunghic PMM' şi să-i aplicăm teorema lvi Pitagora. 
care spune că într-un triunghi dreptunghic pătratul ipo- 
tenuzei este egal cu suma pătratelor celerlalte două ca- 
tete. Aşadar, avem: 


(PM + M"M'p = PM: + MM» 
sau, deschizînd paranteza: 


PM a 2PM"” Ş MM: 4 M"'M" = PM? + MM. 





Avînd în vedere că PM” = PM, anulînd acești ter- 
meni în ambii membri ai ecuației şi, împărțind cu 2PM, 
căpătăm: 

Mp a A, 
2PM  2PM 
Urmează un raţionament important. Dacă considerăm in- 





tervale de timp din ce în ce mai mici, MM” devine, de 
asemenea, din ce în ce mai mic și ambii termeni din pri- 
mul membru al egalităţii se apropie de zero. Dar, întru- 
cît al doilea termen conţine pătratul lui MM „el tinde 
către zero mai repede decît primul; în adevăr, dacă MM 
ia valorile: 

1 1 


— ———e 


10 100 * 1000 


“o 


2? 





1. Calculul accelerației Lunii. 


pătratul său devine: 


N 


; To ca re 
100 10000 1000000 





Așadar, cînd e vorba de intervale de timp suficient de 
mici, putem neglija al doilea termen din membrul întîi în 
comparaţie cu primul și putem scrie: 


ME Ne 





2PM 

ceea ce va fi absolut corect, evident, numai cînd M”M” este 
infinit de mic. 
Deoarece MM" = wat și PM = R, putem scrie relaţia 
de mai sus sub forma 
ac pa a 'y2 
MM = A =) Ae. 
2 |R 
Cînd am vorbit despre cercetările lui Galilei asupra le- 
gii căderii corpurilor, am văzut că distanţa parcursă în 
k : 1 i 
intervalul de timp At este Zaat, în care a este accele- 
rația, de unde, compariînd cele două expresii, tragem con- 
2 


= „UV - 3 . a 
cluzia că î reprezintă acceleraţia cu care Luna cade neîn- 


cetat spre Pămint, fără a-l atinge vreodată. 
Așadar, putem scrie acceleraţia astfel: 


în care 


este viteza unghiulară a Lunii pe orbita sa. Legătura din- 
tre viteza unghiulară w (litera grecească omega) a orică- 
rei mișcări de rotaţie şi perioada de rotaţie T este foarte 
simplă. Într-adevăr, putem transcrie această formulă ast- 
fel: 


2 v 
== 2x-, 
2nR s 
în care s = 2xR este lungimea totală a orbitei circulare. 


Evident că perioada de rotaţie T este egală cu = „aşa că 
formula devine: 


2r 
W=—. 
T 


3? 


Luna efectuează o revoluție completă în jurul Pămîntu- 
lui în 27,3 zile sau 2,35:106 s. Punînd această valoare în 
iocul lui T din expresia de mai sus, obtinern: 


w = 2,67: 10-€/s. 


Folosind această valoare a lui e și luînd R=:-384 400 km=- 
== 3,844.10 cm, Newton a găsit pentru acceleraţia Lunii 
valoarea 0,27 cm/s?, care este de 3649 de ori mai mică 
decît acceleraţia de 981 cm/s2 de la suprafaţa Pămîntului. 
În modul acesta s-a demonstrat clar că gravitația descrește 
pe măsură ce distanţa de la Pămînt creşte. Care este însă 
legea după care are loc această descreștere? Mărul care 
cade se găseşte la o distanţă de 62371 km de centrui 
Pămîntului, iar Luna la o distanță de 384400 km, acică 
de 60,1 de ori mai mare. Comparind cele două rapoarte 
3 640 şi 60,1, Newton a observat că primul este apoape 
exact eșal cu pătratul celui de-al doilea. Rezultă prin ur- 
mare că legea gravitaţiei este foarte simplă: forța de 
alracţie descrește cu inversul pătratului distanţei. 

Dar dacă Pămintul atrage mărul şi Luna, de ce să nu 
presupunem că Soarele atrage Pămiîntul și celelalte pla- 
nete, menţinii.cu-le pe orbitele lor? Ar trebui, de asems- 
nca, să existe atracție şi între diferitele planete, fapt care 
ar perturba mişcările lor în jurul corpului care formează 
centrul sisternuiui. Dacă lucrurile stau astfel, două mere 
ar trebui să se atragă între ele, deși forţa lor de airacţie 
reciprocă poate fi prea slabă pentru a fi percepută de 
simţurile noastre. E clar că forţa de atracţie a gravitației 
universale depinde de masele corpurilor care interacţio- 
nează. Conform uneia din legile fundamentale ale mecani- 
cii, formulată de Newton, o forță dată acţionînd asupra 
unui anumit corp material îi imprimă acestuia o accele- 
rație care este proporțională cu forța și invers proporțio- 
nală cu masa corpului; în adevăr, e necesar un efort de 

două ori mai mare pentru a imprima o aceeași viteză 
unui corp cu masa dublă. 

Aşadar, din descoperirea lui Galilei că toate corpurile, 
indiferent de greutatea lor, cad cu aceeași acceleraţie în 
cîmpul de gravitație, trebuie să se tragă concluzia că for- 
țele care le trag în jos sînt proporţionale cu masa lor, 
adică cu rezistenţa pe care o opun accelerației. Dar dacă 
așa stau lucrurile, e natural ca forța gravitaţiei să fie pro- 
porţională și cu masa celuilalt corp. Atracția datorită gra- 
vitaţiei dintre Pămint și Lună este foarte mare din cauză 
că ambele corpuri au mase foarte mari. Atracția dintre 
Pămînt și un măr este mult mai slabă, deoarece mărul 
este aşa de mic, iar atracţia dintre două mere trebuie să 
fie cu totul neglijabilă. 

Folosind raționamente de acest fel, Newton a reuşit să 
formuleze legea gravitației universale, conform căreia 
două corpuri materiale oarecare se atrag între ele cu o 
forţă proporţională cu produsul maselor lor şi invers pro- 
porţională cu pătratul distanței dintre ele. Dacă notăm 
cu M, şi M» masele celor două corpuri care interacţio- 
nează și cu R distanţa dintre ele, forţa de interacţiune da- 
torită gravitaţiei se va exprima printr-o formulă simplă: 

F ca GMMs 

R2 

în care G (reprezentînd gravitația) este o constantă uni- 
versală. 

Newton n-a apucat să vadă o dovadă experimentală di- 
rectă a legii atracției dintre două corpuri, de masă apro- 
ximativ egală cu aceea a unui măr. La trei sferturi de se- 
col după moartea sa, ingeniosul savani englez Henry Ca- 
vendish a demonstrat experimental justeţea legii desco- 
perite de Newton. Pentru a dovedi existența atracției 
gravitaționale, Cavendish s-a folosit de niște aparate foarte 
delicate, care pe vremea aceea reprezentau culmea iscu- 

8. a — principiul balanței lui Cavendish; b — balanţa modificată 
de Boys. 


sinţei în materie de experimente, dar care astăzi pot fi 
întilnite în majoritatea laboratoarelor de fizică, unde se 
fac lecţii practice pentru fixarea cunoștințelor studenţilor 
asupra legii gravitaţiei universale. 

Principiul balanței lui Cavendish este arătat în fig. 8. 
O bară uşoară cu două sfere mici fixate la capetele ei este 
suspendată de un fir lung, subțire ca firul pînzei de pă- 
ianjen, și este așezată într-un vas de sticlă închis, pentru 
a o feri de influenţa curenților de aer. La exteriorul aces- 
tui vas de sticlă sînt suspendate două sfere cu masă foarte 
mare, care pot fi rotite în jurul unei axe verticale trecînd 
prin centrul sistemului. După ce sistemul ajunge în stare 
de echilibru, se schimbă poziţia sferelor mari și se ob- 
servă că bara cu sferele mici se roteşte cu un 
unghi oarecare, în urma atracției gravitaționale exer- 
citate de sferele mari. Măsurînd unghiul de devia- 
ție și cunoscînd rezistenţa la torsiune a firului, Cavendish 
a putut evalua forţa cu care sferele cu masă mare acţio- 
nau asupra sferelor mici. Repetînd această experienţă, el a 
găsit că valoarea numerică a coeficientului G din for- 
mula lui Newton este 6,66:10-£, dacă lungimile, masele și 
timpul se măsoară respectiv în centimetri, grame și se- 
cunde. Folosind această valoare, se poate calcula că forța 
de gravitație dintre două mere aşezate aproape unul de 
altul este echivalentă cu circa 1/350 000 000 g. 

Fizicianul englez C.V. Boyst (1855—1944) a repetat 
experienţa lui Cavendish într-o formă modificată. După ce 
a echilibrat două greutăţi egale pe taierele unei balanţe 
(fig. 8), el a pus o sferă cu masă mare sub unul din ta- 
lere și a observat că balanţa se înclină puțin; la atracția 
globului pămîntesc asupra greutății mici s-a mai adău- 
gat şi atracţia sferei mari. Înclinarea observată a permis 
lui Boys să calculeze raportul dintre masa sferei şi masa 
Pămîntului. El a găsit astfel că Pămîntul cîntărește 
6:1024 kg. 


1 Autorul cărţii Baloanele de săpun și forțele care le mode- 
lează, în colecţia „Science Study Series“. 


CAPITOLULIII 


CALCULUL INFINITEZIMAL 


Poate părea greu de înţeles faptul că Newton, după ce 
a descoperit principiile fundamentale ale gravitaţiei univer- 
sale chiar la începutul carierei sale științifice, a amînat 
publicarea lor timp de vreo douăzeci de ani, pînă ce a 
putut prezenta o formulare matematică completă a teoriei 
gravitaţiei universale în remarcabila sa lucrare Philosophiae 
Naturalis Principia Mathematica, apărută în 1687. 

Motivul acestei lungi întîrzieri a fost că Newton, deşi 
avea idei clare în ce priveşte legile fizice ale gravitaţiei, 
nu dispunea de metodele necesare pentru a dezvolta toate 
consecinţele legii fundamentale a interacțiunii dintre cor- 
purile materiale pe care o descoperise. Cunoştinţele ma- 
tematice ale timpului său erau insuficiente pentru rezolva- 
rea problemelor care se iveau în legătură cu interacțiunea 
gravitaţională a corpurilor materiale. De exemplu, ocu- 
pîndu-se de problema atracției dintre Pămînt şi Lună pe 
care am analizat-o în capitolul precedent, Newton a tre- 
buit să facă ipoteza că forța gravitaţiei este invers pro- 
porțională cu pătratul distanţei dintre centrele acestor 
două corpuri. Dar cînd un măr este atras de globul pă- 
miîntesc, forța care-l trage în jos se compune dintr-un 
număr infinit de forțe diferite cauzate de atracţia exerci- 
tată de rocile situate la diferite adîncimi sub rădăcinile 
mărului, de stincile Munţilor Himalaya şi ale Munţilor 
Stiîncoşi, de apele Oceanului Pacific şi de miezul de fier 
topit din centrul Pămîntului. Pentru ca raportul dintre 

forțele cu care Pămiîntul acţionează asupra mărului și 
asupra Lunii, raport dedus așa cum s-a văzut mai sus, 
să fie ireproşabil din punct de vedere matematic, Newton 
trebuia să dovedească că toate aceste forțe au ca rezul- 
tantă o singură forță, care ar acţiona dacă toată masa 
Pămîntului ar fi concentrată în centrul acestuia. 

Această problemă, asemănătoare, dar mult mai compli- 
cată decît problema lui Galilei privitoare la mişcarea unei 
particule cu viteză accelerată, depășea posibilităţile mate- 
matice de pe vremea lui Newton, astfel că el a trebuit 
să-și creeze o matematică proprie. În modul acesta, el a 
pus bazele a ceea ce se numește calculul infinitezimal. 
Această ramură a matematicii, care astăzi este absolut 
obligatorie pentru studiul tuturor ştiinţelor și devine din 
ce în ce mai importantă în biologie și în alte domenii, di- 
feră de disciplinele matematice clasice prin faptul că face 
uz de o metodă în care liniile, suprafeţele și volumele 
geometriei clasice se împart într-un mare număr de părți 
foarte mici şi se consideră relaţiile lor reciproce în cazul- 
limită cînd fiecare subdiviziune tinde la zero. Am întîlnit 
pînă acum astfel de raționamente în modul în care New- 
ton a dedus acceleraţia Lunii (pag. 29), cînd am văzut că 
termenul al doilea al membrului întîi al ecuaţiei poate 
fi neglijat în comparaţie cu primul termen, dacă se con- 
sideră că Luna și-a modificat poziţia într-un interval de 
timp infinit de scurt. 

Să considerăm un tip general de mişcare, în care coor- 
donata x a unui corp în mișcare este dată în funcţie de 
timpul t. În limbaj curent, aceasta înseamnă că valoarea 
lui z variază într-un mod determinat cînd valoarea lui t 
se modifică. În cazul cel mai simplu, x poate fi proporţio- 
nal cu t şi atunci putem scrie: 


x = Al, 


în care A este o constantă datorită căreia ambii membri 
ai ecuaţiei devin egali. 

Acest caz este banal. Să considerăm două momente t 
şi t+At în care At este o creștere mică, care mai tîrziu 
va trebui să fie făcută egală cu zero. Distanţa parcursă 
în acest interval de timp este, evident: 


A(E+ A) — 42 = 44; 


împărțind această expresie la At, obţinem exact A. În 
acest caz, nici nu avem nevoie să facem pe At infinit de 
mic, deoarece el se simplifică în ecuaţie. Așadar, obţinem 
pentru rapiditatea de variaţie a lui z în raport cu timpul, 
sau „fluxiunea lui z“, cum o numea Newton: 
&=A, 
în care punctul de deasupra variabilei înseamnă rapidi- 
tatea de variaţie a acestei variabile. 
Să luăm acum un caz ceva mai complicat, exprimat prin 
relația 
x = Ab. 
Luînd iarăşi valorile lui x pentru t şi t+ At, avem: 
A(t+ A — AP 
și, deschizînd paranteza, obţinem: 

AE + 2A4tAt + AA — AP = 2AtAt + AAP. 
Împărțind acest rezultat cu At, obținem o expresie formată 
din doi termeni: 

2At + AA. 
Dacă At devine infinit de mic, al doilea termen dispare și 
avem pentru „fluxiunea“ lui x = At: 
ă = 24t. 
Considerînd cazul 
x = AB, 


trebuie să calculăm expresia: 
A(EA+ AD — AB. 
Ridicînd (t+ At) la cub şi scăzind Ată, avem: 
A(8 + 3E2At + 3:AB2 + AB) — AB = 3ABAL + BAIAP + AAB 
şi împărțind cu At: 


SAE + 3AtAt + AAE. 
Cacă At devine infinit de mic, ultimii doi termeni dispar 
şi obţinem pentru fluxiunea lui x = At3: 
3 = 342. 
Putem continua cu x = Atî, x = At5 etc., obţinînd 


„fluxiunile“ 4At5, 5Atî etc. E ușor de dedus regula gene- 
rală: 

„fluxiunea“ lui x = At", în care n este un număr întreg, 
este egală cu nAtn-. 

În exemplele de mai sus am calculat ,fluxiunile“ canti- 
tăților care variază direct proporțional cu timpul, cu pă- 
tratul timpului, cu cubul timpului etc. Dar ce facem cu 
cantităţile care variază invers proporţional cu diferitele 
puteri ale timpului? Știm din algebră că: 

pol „pal „pal ; etc. 
a B 
Folosind acești exponenţi negativi şi procedind ca mai 
înainte, găsim că „fluxiunile“ lui 
x=— Ab; x—At?; x=— At; etc. 
sînt respectiv 
= — Al; = —D2A1%; = —3Att; etc. 


Aici s-a pus semnul minus înaintea „fluxiunii“, deoarece 
în cazul proporţionalității inverse, cantitățile variabile des- 
cresc cînd timpul crește, şi rapiditatea lor de variaţie este 
negativă. Prin urmare, regula generală după care se cal- 

culează „fluxiunile“ rămîne aceeași ca şi în cazul propor- 
ționalităţii directe: pentru a obţine „fluxiunea“, înmulțim 
funcția putere iniţială cu exponentul și reducem valoarea 
exponentului cu o unitate. 

Rezultatele analizei precedente sînt grupate în tabelul 
ce urmează: 





a = | At; At—2; At; At; AH; AWS; AH; etc. 








E | ac: — 2A41-3; —A12; 4; 2At; 3422; 4A4H; etc. 





În timp ce 4 în notaţiile lui Newton reprezintă viteza 
de variaţie a lui x, & reprezintă rapiditatea de variaţie a 
acestei viteze de variaţie. Astfel, de pildă, dacă x = At, 


4 = 342 şi &= |a4z 








= 34 . 2t = 64. 





în mod similar x, care este viteza de variație a rapidității 
de variaţie a vitezei, va fi în acest caz: 





Să aplicăm acum aceste reguli simple formulei obţinute 
de Galilei pentru căderea liberă a corpurilor materiale. În 
capitolul I am găsit că distanţa s, parcursă la momentul t, 
este dată de 


1 
s= —af. 
2 


Întrucît viteza » reprezintă rapiditatea de variaţie a po- 
ziţiei corpului, avem 


v=s=la. 2i=at, 


1 
2 

ceea ce arată că viteza este proporţională cu timpul la 
puterea întîi. Pentru acceleraţia a, care reprezintă rapidi- 
tatea de variaţie a vitezei (sau viteza de variație a rapidi- 
tății de va:iaţie a poziţiei), avem: 


a=s=v=a, 


care este, desigur, un rezultat banal. 

Înainte de a părăsi acest subiect, trebuie să observăm că 
notațiile „fluxiunii“ adoptate de Newton sînt foarte rar 
utilizate în prezent. În timpul în care Newton elabora me- 
toda „fluxiunilor“ cunoscută în prezent sub numele de 
calculul diferenţial, matematicianul german, Gottfried W. 
Leibniz, lucra şi el la aceeași problemă, folosind însă o 
terminologie și un sistem de notații diferit. Ceea ce la 
Newton era prima, a doua etc. fluxiune, la Leibniz era 


prima, a doua etc. derivată şi, în loc de a scrie 4, &, x, etc., 


Leibniz scria: 
dx „d2z d3x 
;s—; etc, 
ar ” aa 45 


Conţinutul matematic al celor două sisteme este, evident, 
același. 

În timp ce calculul diferenţial consideră relaţiile dintre 
părţile figurilor geometrice cînd aceste părți devin infinit 
de mici, calculul integral are o sarcină exact opusă: inte- 
grarea unor părţi infinit de mici în figuri geometrice avînd 
dimensiunea finită. Am întîlnit această metodă în capi- 
tolul I, cînd am descris metoda lui Galilei de a aduna un 
număr foarte mare de dreptunghiuri foarte înguste, a căror 
arie reprezenta mişcarea unei particule într-un interval de 
timp foarte scurt. Metode similare au fost folosite îna- 
intea lui Galilei de matematicienii greci pentru a afla vo- 
lumul conurilor și al altor figuri geometrice simple, dar 
metoda generală de rezolvare a problemelor de acest fel 
nu era cunoscută. 

Pentru a înţelege legătura dintre calculul diferențial şi 
cel integral, să considerăm mișcarea unui punct a cărui 
viteză este dată de funcția » (t) reprezentată în fig. 9. 
Făcînd uz de aceleaşi raționamente ca în cazul simplu din 
fig. 3, tragem concluzia că distanța s, parcursă în inter- 
valul de timp t, este dată de aria suprafeţei de sub curba 
vitezei. Rapiditatea de variaţie a lui s într-un anumit mo- 
ment este dată de viteza în acel moment, aşa că putem 
scrie: 


: ds 
S=y sau —=v 
di 


în notația lui Newton, respectiv a lui Leibniz. Aşadar, 
dacă v se dă în funcţie de timp, s trebuie să fie o funcţie 
de timp de aşa natură, încît fluxiunea (sau derivata) sa 
să fie egală cu v. 

În cazul mișcării uniform accelerate: 


v=at, 


așa încît trebuie să găsim o funcție de timp a cărei flu- 
xiune să fie egală cu at. Consultînd tabelul de la pag. 40, 
găsim că fluxiunea lui At? este 2At, așa că derivata lui 


AP este egală cu At. Deci, scriind a în loc de A, găsim 


1 ee : 
că s= i at?. Acest rezultat coincide cu cel obţinut de 


Galilei pe baza unor consideraţii pur geometrice. 

Să considerăm însă două cazuri mai complicate: unul în 
care viteza creşte cu pătratul timpului și altul în care ea 
creşte cu cubul timpului. Pentru aceste două cazuri tre- 
buie să scriem: 

v=b şi v=cB, 
Aceste două cazuri sînt reprezentate de diagramele din 
fig. 9, unde, exact ca în cazul simplu de mai înainte, dis- 
tanţele parcurse sînt reprezentate prin ariile suprafeţelor 

9. a — integrarea unei funcţii arbitrare; b — integrarea unei 
funcţii pătratice; c — integrarea unei funcţii cubice. 





de sub curbele respective. Deoarece avem aici de-a face 
cu linii curbe şi nu cu drepte, nu dispunem de o regulă 
geometrică simplă care să ne permită să aflăm aceste arii. 

Aplicînd metoda lui Newton, ne uităm iarăși la tabelul 
de la pag. 40 şi găsim că derivatele lui At? şi At sînt 3At2 

şi 4At5, diferind de expresiile date ale vitezelor numai prin: 
coeficienții numerici ai lor. Astfel, punînd 3A = b şi 
4A = c, găsim pentru ariile suprafeţelor de sub cele două 
curbe: 


1 “ 1 
Ss, = — 08 i $, = —ci, 
o 3 $ e Z 


Această metodă este absolut generală şi poate fi aplicată 
pentru orice putere a lui t, precum și pentru expresii mai 
complicate, cum ar fi: 


v=— at + bt2+ cB, 
pentru care căpătăm: 


1 1 
i 24 — bB + — ctt. 
s a 4 i ete 


1 
2 
Din analiza de mai sus vedem că calculul integral este 
inversul calculului diferenţial: problema este deci de a găsi 
funcţia necunoscută a cărei derivată este egală cu o func- 
ție dată. Aşadar, putem transcrie acum tabelul de la 
pag. 40, schimbiînd ordinea celor două rînduri ale sale şi 
modificînd coeficienţii numerici sub forma următoare: 





4= | Ai; Ai; Ai; A; At; Ab; AB; ete. 


3 2 2 3 4 


* 
Îl 


| Ar, Apa; oa; ala; da, dun; etc. 


Spunem că x este integrala lui &. În notaţiile lui Newton, 
acest lucru se scrie astfel: 


=); 
unde accentul prim pus în afara parantezei anulează punc- 
tul de deasupra lui z. În notaţiile lui Leibniz scriem: 


x = tă 


a 


în care simbolul din fața membrului al doilea este litera S 
alungită, care înlocuieşte cuvîntul sumă. 

Să aplicăm acest nou tabel la acelaşi exemplu de mai 
înainte al unei mișcări uniform accelerate. Întrucît acce- 
lerația este constantă, scriem: 


&=a sau | ă |=a. 








din care rezultă că: 
& = (adr = at. 


Integrînd a doua oară şi consultind noul nostru tabel, 
obţinem: 


a =a-d=2a, 
2 


adică același rezultat ca cel obținut mai înainte. 
Dacă accelerația nu este constantă, ci este, să zicem, 
proporţională cu timpul, avem: 


&=—dt 
=$ btdt = de, 


a = (abea = (aa = a. 


Așadar, în acest caz, distanța parcursă de un obiect în 
mişcare creşte cu cubul timpului. 

Formularea elementară a calculului diferenţial și inte- 
gral poate fi extinsă la trei dimensiuni, cînd avem toate 
trei coordonatele x, y şi z, dar lăsăm această sarcină citi- 
torului, care a găsit că discuţia de mai sus este prea 
ușoară. 

După ce a elaborat principiile fundamentale ale calcu- 
lului infinitezimal, Newton le-a aplicat la rezolvarea pro- 


45 


blemelor care stăteau în calea teoriei gravitaţiei univer- 
sale pe care o formulase — în primul rînd, la problema 
forței de gravitație exercitate de globul terestru asupra 





10. a — forţa de gravitație exercitată de un strat sferic asupra unui 
punct exterior; b — acelaşi lucru, cu deosebirea că punctul este în 
interior. 


oricărui obiect material mic situat la orice distanță de 
centrul său. În acest scop, el a împărțit Pămîntul în strate 
concentrice subțiri şi a considerat separat acţiunea forţei 
gravitaționale a fiecărui strat (fig. 10). Pentru a folosi cal-- 

culul integral, trebuie să împărțim suprafeţele acestor 
strate într-un număr mare de regiuni cu arii egale şi apoi 
să calculăm forța de gravitație exercitată de fiecare strat 
asupra punctului A în conformitate cu legea proporţiona- 
lităţii cu inversul pătratului distanţei. Această analiză 
conduce la un număr foarte mare de vectori de forță apli- 
cați punctului A, iar aceşti vectori trebuie să fie integrați 
după regulile adunării vectorilor. 

Soluţia efectivă a acestei probleme depășește principiile 
elementare pe care le-am discutat mai sus, dar Newton a 
reușit s-o rezolve. Rezultatul a fost că atunci cînd punc- 
tul A se găseşte în exteriorul stratului sferic, toţi vectorii 
se adună și dau un singur vector egal cu forța de gravi- 
taţie care ar exista dacă întreaga masă a stratului sferic 
ar fi concentrată în centrul ei. În cazul în care punctul A 
este în interiorul stratului, suma tuturor vectorilor este 
egală cu zero, așa încît asupra obiectului nu acţionează nici 
o forţă de gravitație. Acest rezultat a rezolvat îndoielile 
lui Newton în ce priveşte forța exercitată de Pămînt asu- 
pra mărului şi a justificat legea gravitaţiei universale pe 
care o formulase cînd nu era decît un tînăr ce medita 
asupra enigmelor naturii în grădina unei ferme din Lin- 
colnshire. 


CAPITOLUL IV 


ORBITELE PLANETELOR 


Acum după ce am învăţat puţintel calculul infinitezimal, 
să încercăm să-l aplicăm la studiul mișcării corpurilor ce- 
reşti naturale şi artificiale sub influenţa forţei gravitaţiei. 
Mai întîi să calculăm viteza cu care trebuie să lansăm o 
rachetă de pe suprafaţa Pămîntului, pentru a scăpa de 
gravitația pămîntească care o înlănţuie. 

Gîndiţi-vă la hamalii care trebuie să urce un pian de la 
nivelul străzii la un anumit etaj dintr-un bloc de locuinţe 
înalt. Toată lumea este de acord, şi în special hamalii, că 
pentru a urca un pian trei etaje se depune un lucru me- 
canic de trei ori mai mare decit pentru a-l urca un etaj. 
Lucrul mecanic depus pentru transportarea unei mobile 
grele este de asemenea proporțional cu greutatea acesteia, 
căci, pentru a urca șase scaune, o persoană trebuie să facă 
un lucru mecanic de şase ori mai mare decit pentru a urca 
un singur scaun. 


Toate acestea sînt, desigur, lucruri cunoscute, dar ce 
se poate spune despre lucrul mecanic necesar pentru a 
ridica o rachetă suficient de sus pentru a o lansa pe o 
orbită prestabilită sau cu lucrul mecanic de care e nevoie 
pentru a ridica racheta la o înălțime și mai mare, așa încît 
să cadă pe Lună? La rezolvarea problemelor de acest fel 
trebuie să avem în vedere că forța gravitaţiei descrește cu 
creșterea distanţei de la centrul Pămîntului; cu cît ridicăm 
obiectul mai sus, cu atît va fi mai uşor de a-l ridica și 
mai sus. 


48 


În fig. 11 se arată cum variază forța gravitaţiei în ra- 
port cu distanţa de la centrul Pămîntului. Pentru a calcula 
lucrul mecanic necesar transportării unui obiect de la su- 
prafața Pămîntului (distanţa Ro de la centru) la distanța R, 


FoRTA GRAVITATIEI 


SRo  URe SRe 





11. Descreșterea forţei gravitaționale cu creșterea distanței (Ra este 
raza Pămîntului). 


ținînd seama de descreșterea continuă a forţei gravitaţiei, 
împărțim distanța de la R, la R într-un număr mare de 
intervale mici dr şi considerăm lucrul mecanic efectuat 

de-a lungul acestor intervale. Întrucît pentru o mică va- 
riaţie a distanței forţa gravitaţiei poate fi considerată 
practic constantă (gîndiţi-vă la hamali), lucrul mecanic 
efectuat este egal cu produsul dintre forța care depla- 
sează obiectul și distanța parcursă, adică este egal cu aria 
dreptunghiului hașurat din fig. 11. 

Trecînd la limita deplasărilor infinit de mici, tragem 
concluzia că lucrul mecanic total necesar pentru a ridica 
un obiect din R, în R este dat de aria de sub curba forţei 
de atracţie sau, cu notaţiile din capitolul precedent, de 
integrala: 





R R 
W= $ Sa dr =GMm ţ 1 dr. 
7 
Re ka 


(Avînd în vedere că constantele nu sînt influențate de 
operaţia de integrare, putem să scoatem pe GMm de sub 
semnul integralei şi să-l înmulțim cu rezultatul final al 
integrării.) Uitîndu-ne în tabelul de la pag. 40, găsim că 


: $ 1 « : 
integrala lui 1 este — 7. [deoarece derivata lui L este 
9 y 


”j 


— 3) . Aşadar, lucrul mecanic efectuat este: 
' 





o Se [ete ocarmţ 3) 


Expresia 


P R=—— R 
(care se referă la unitatea de masă care urmează a fi ridi- 
cată) se numește potenţialul gravitațional şi spunem că 
lucrul mecanic efectuat pentru a ridica o masă egală cu 
unitatea de la suprafaţa Pămîntului la o anumită distanță 
în spaţiu este egal cu diferența de potenţial gravitațional 
dintre aceste două puncte. 

Aceste raționamente simple îi erau cunoscute lui 
Newton încă din prima perioadă a activităţii sale, dar el 
întîmpina dificultăți mari cînd era vorba să explice legile 
exacte ale mișcării planetelor în jurul Soarelui și ale miş- 
cării sateliților planetelor — legi care fuseseră descoperite 
cu mai bine de o jumătate de secol înaintea sa de către 
astronomul german, Johannes Kepicr. Studiind mişcarea 
planetelor în raport cu stelele fixe, Kepler s-a folosit de 
datele obținute de profesorul său, Tycho Brahe. Kepler a 
stabilit că orbitele tuturor planetelor sînt elipse, Soarele 
ocupind unul din focare. 

Vechii matematicieni greci au definit elipsa ca figura 
geometrică obţinută prin secționarea unui con cu un plan 
înclinat faţă de axa conului; cu cit înclinarea planului este 
mai mare. cu atit elipsa este mai alungită. Dacă planul 
e perpendicula: pe axă, elipsa degenerează într-un cerc. 
Altă definiţie a elipsei este aceea de curbă închisă, avînd 
proprietatea că suma distanțelor de la fiecare din punctele 
ei pînă la două puncte fixe de pe axa mare, numite fo- 
care, este întotdeauna aceeași. Această definiţie oferă o 
metodă comodă de a trasa o elipsă cu ajutorul a două ace 
şi a unei sfori, așa cum se arată în fig. 12. 

A doua lege a lui Kepler spune că mișcarea planetelor 
pe orbitele lor eliptice are loc în așa fel, încît raza care 
unește Soarele cu planeta mătură arii egale în intervale 
de timp egale (fig. 12). 

În sfîrşit, a treia lege, pe care Kepler a publicat-o cu 
nouă ani mai tîrziu, spune că pătratele perioadelor de re- 
voluție ale diferitelor planete se găsesc în același raport 
cu cuburile distanțelor lor medii de la Soare. Astfel, de 
exemplu, distanțele lui Mercur, Venus, Marte și Jupiter, 
exprimate prin distanţe de la Pămînt la Soare (așa-numita 
„unitate astronomică“ de distanţă), sînt respectiv: 0,387; 
0,723; 1,524; 5,203, iar perioadele lor de rotaţie sînt de 

9,241; 0,615; 1,881 şi 11,860 ani. Ridicînd la cub primul şir 
de numere (distanţele) și la pătrat al doilea şir (perioa- 
dele), obţinem rezultate numerice identice, şi anume: 
0,0580; 0,3785; 3,5396 şi 140,85. 

În primele sale studii, Newton a considerat, pentru sim- 
plificare, că orbita Lunii este perfect circulară și această 





12. a—un mijloc simplu de a desena o elipsă, b—a doua legea 
lui Kepler. 


aproximaţie l-a condus la descoperirea legii „relativ ele- 
mentară“ a gravitaţiei, care a fost prezentată în capitolul II. 
După ce, însă, a făcut acest prim pas, ela trebuit să do- 
vedească că, dacă legea gravitaţiei universale este absolut 


corectă, orbitele planetelor care diferă de un cerc trebuie 


să fie elipse cu Soarele situat într-unul din focare. Acelaşi 
lucru se poate spune, desigur, şi despre Lună, deoarece 
orbita ei nu este un cerc perfect, ci este o elipsă. Newton 
n-a putut aduce dovezi prin metodele geometriei clasice 
bazate exclusiv pe cercuri și linii drepte şi, după cum s-a 
arătat mai înainte, a elaborat calculul diferenţial în special 
cu scopul de a studia această problemă. 

Elementele calculului diferenţial date în capitolul pre- 
cedent nu sînt suficiente pentru a putea reproduce de- 
monstraţia prin care Newton dovedea că orbitele plane- 
telor trebuie să fie elipse, dar sperăm că expunerea de față 
va permite cititorului cel puţin să înțeleagă cum a rezol- 
vat Newton această problemă. 

În fig. 13 se arată mișcarea unei planete pe o anumită 
traiectorie OO” cu o anumită viteză v. Pentru mișcările de 
acest fel e convenabil să se definească poziţia unei pla- 
nete într-un moment oarecare, dînd distanța sa r de la 
Soare și unghiul 8 pe care-l formează linia dusă de la 
Soare la planetă (raza vectoare) cu o direcţie fixă în spa- 
ţiu, să zicem cu direcția unei stele fixe oarecare din planul 
eclipticii. Poziţia planetei fiind dată prin coordonatele 7 
şi 6, viteza de variaţie a poziţiei sale este dată de flu- 


xiunile r şi 6, iar rapiditatea de variaţie a vitezei (adică 
acceleraţia) va fi dată de „fluxiunile“ de ordinul al doi- 
lea 7 și 6. Forţa gravitaţiei F = Sum care acţionează asu- 
pra planetei, în general vorbind, nu este perpendiculară 
pe orbita sa, cum ar fi în cazul mişcării circulare. Aplicînd 
regula adunării forțelor, putem descompune mişcarea în 
două componente: una F,, dirijată după tangenta în punctul 
respectiv la orbită, și alta F, perpendiculară pe primat. 

După ce am făcut acest lucru, făcînd uz de legea fun- 
damentală a mecanicii stabilită de Newton, care spune că 


1 Indicii 1 şi t reprezintă cuvintele longitudinal şi transversal. 


acceleraţia în orice direcţie este proporțională cu compo- 
nenta forței pe acea direcţie, obţinem așa-numitele ecua- 
ţii diferențiale ale mișcării planetei. Aceste ecuaţii dau 
relaţiile dintre coordonatele r şi 8, „fluxiunile“ lor 7 şi 8 


şi „fluxiunile“ de ordinul al doilea 7 și 8. Restul este 


0 Fa 

13. Forţele care acţionează asupra mișcării unei planete pe traiec- 
toria sa eliptică. 


matematică pură — se găseşte apoi cum trebuie să de- 
pindă r şi 0 de timp pentru ca „fluxiunile“ de ordinul întîi 
şi al doilea, precum şi ele însele să satisfacă ecuațiile di- 
ferenţiale. Răspunsul este că mișcarea trebuie să aibă loc 
pe o elipsă avînd Soarele într-unul din focare, în așa fel 
încît raza vectoare să măture arii egale în intervale de 
timp egale. 

Deși n-am putut da aci decît „descrierea“ modului cum 
au fost deduse primele două legi ale lui Kepler, putem 
arăta exact cum se deduce a treia lege a sa, făcînd ipoteza 
simplificatoare că orbitele planetelor sînt circulare. Într- 
adevăr, am văzut în capitolul II că acceleraţia centripetă 


a - EC bononate, lia i 
(îndreptată spre centru) a mișcării circulare este Z » în 
care v este viteza corpului în mişcare, iar R este raza or- 
bitei. Întrucît acceleraţia centripetă înmulțită cu masa 
trebuie să fie egală cu forța de atracţie gravitaţională, pu- 
tem scrie: 


mu = GMm 
R R 
Pe de altă parte, dat fiind că lungimea orbitei circulare 
este 27R, perioada T a unei revoluţii este dată, evident, 


de formula: 





pia ZE 


, 


v 
de unde rezultă 
2rR 


T 


Substituind această valoare a lui » în prima ecuaţie, ob- 
ţinem: 


mâr1R2 _ GM 
TR R? 





sau, rearanjind şi simplificînd cu m în ambii membri: 
4n2R3 = GMI:. | 

Asta-i tot! Formula spune că cuburile lui R sînt pro- 
porționale cu pătratele lui T, ceea ce este exact a treia 
lege a lui Kepler. 

Printr-o aplicare riguroasă a calculului infinitezimal se 
poate arăta că aceeași lege este valabilă și pentru cazul 
mai general al orbitelor eliptice. 

Astfel, inventînd matematica necesară pentru a rezolva 
problema care-l preocupa, Newton a putut demonstra că 
mișcările membrilor familiei Soarelui ascultă, într-adevăr, 
de legea gravitaţiei universale. 


CAPITOLUL V 


PĂMINTUL E UN FEL DE SFIRLEAZĂ 
CARE SE ROTEȘTE 


După ce a rezolvat problema modului în care forţele 
gravitaţiei pămîntești ţin Luna pe orbita ei şi a moduuui 
în care gravitația Soarelui face ca Pămiînitul şi celelalte 
planete să se mişte în jurul său pe o traiectorie eliptică, 
Newton şi-a îndreptat atenția asupra influenţei pe care 
o exercită aceste două corpuri cerești asupra rotației gio- 
bului pămîntesc în jurul axei sale. El și-a dat seama că, 
din cauza rotației sale, Pămîntul trebuie să aibă forma 
unui sferoid turtit, deoarece gravitația în regiunea ecua- 
torială este parțial compensată de forța centrifugă. Într-a- 
devăr, raza ecuatorului Pămîntului este cu circa 20 km 
mai luncă decit raza polară, iar acceleraţia gravitaţiei la 
ecuator este cu 0,3% mai mică decit la poli. Așadar, Pă- 
miîntul poate fi considerat ca o sferă înconjurată de o um- 
flătură la ecuator (suprafața haşurată din partea de jos a 
fig. 14), care are o grosime de circa 20 km la ecuator şi 
se reduce la zero la poli. Pe cînd forţele de gravitație care 
acționează asupra părţii sferice a Pămîntului sînt echiva- 
lente cu o singură forţă aplicată în centrul acestuia, for- 
țele care acţionează asupra umflăturii de la ecuator nu se 
echilibrează în acelaşi mod. Într-adevăr, deoarece gravi- 
tația descrește cînd distanța creşte, forța F, care acţio- 
nează asupra părții umflăturii care e îndreptată spre corpul 
care exercită atracţia (Soarele sau Luna) este mai mare de- 
cît forța Fo» care acţionează asupra părţii opuse. Rezultatul 
este că apare un cuplu de forțe sau un moment de răsu- 

cire care tinde să îndrepte poziţia axei de rotaţie a Pămin- 
tului, făcînd-o perpendiculară pe planul orbitei (eclipticii) 
Pămîntului sau pe planul orbitei Lunii. Atunci de ce axa 
de rotaţie a Pămîntului nu se roteşte cum ar trebui sub 
acţiunea acestor forțe? 

Pentru a răspunde la această întrebare trebuie să înțe- 
legem că globul pămiîntesc este o sfîrlează uriaşă, într-o 
mișcare asemănătoare cu aceea a acestei jucării pe care o 
cunoaștem cu toţii din copilărie. Cînd i se imprimă o miș- 
care rapidă de rotaţie, sfirleaza nu cade, cum s-ar părea 
că e natural, ci păstrează o poziție înclinată faţă de podea, 
iar în timp ce se învirteşte, axa de rotaţie descrie în jurul 
verticalei un con cu unghi mare la virf (fig. 14, colţul 
de sus din dreapta). Numai cînd, din cauza frecării, rotația 
sfîrlezei devine mai lentă, ea cade pe podea şi se rostogo- 
leşte sub canapea. 

Un model ceva mai complicat, folosit la cursurile de 
mecanică teoretică, este reprezentat în jumătatea supe- 
rioară a fig. 14. El constă dintr-o furcă P, care se poate 
roti în jurul unei axe verticale, în care e montată o tijă A, 
ce se poate mișca liber în sus şi-n jos în jurul unei axe 
orizontale T. La capătul liber al acestei tije e montat un 
volant W, care se roteşte cu frecare foarte mică pe un 
rulment cu bile. Dacă volantul este în repaus, poziţia nor- 
mală a sistemului este cu tija înclinată în jos şi cu volan- 
tul sprijinindu-se pe masă. Dacă însă punem volantul în 
mişcare cu viteză mare, lucrurile se vor petrece în mod 
cu totul diferit, într-un mod aproape de necrezut pentru 
cineva care asistă la acest fenomen pentru prima oară. 
Tija cu volantul nu vor cădea în jos atîta timp cît acesta 
din urmă se roteşte, iar sistemul format din tijă, volant 
și suportul în formă de furcă se va roti încet, în jurul axei 
sale verticale. Acesta este binecunoscutul principiu al gi- 
roscopului, care are numeroase aplicaţii practice, printre 

care „busola giroscopică“, cu care se dirijează vapoarele 
și avioanele şi „stabilizatoarele giroscopice“, care împie- 
dică ruliul şi tangajul pe timp de furtună. 


| FORTA 
| GRAVIIATI 


Y 





14. Învîrtirea giroscopului și învîrtirea Pămîntului. 
Se pare că cea mai amuzantă aplicaţie a giroscopului a 


fost aceea pe care i-a dat-o fizicianul francez Jean Perrin, 
care a băgat un giroscop de avion învîrtindu-se într-un 

geamantan și l-a predat la bagaje în gara din Paris (pe 
vremea aceea nu existau linii aeriene comerciale). Cînd 
hamalul a luat geamantanul şi, străbătînd cu el sălile gă- 
rii, a încercat să treacă după un colț, geamantanul a refu- 
zat să-l urmeze, iar cînd acesta uluit a încercat să-l for- 
ţeze să asculte, geamantanul s-a răsucit cu o violenţă 
neașteptată, astfel încît i-a sucit mîna (fig. 15). „Parcă ar 
fi dracul înăuntru!“ a strigat hamalul și speriat a trîntit 
geamantanul luînd-o la fugă. Un an mai tirziu, Jean Perrin 
a fost distins cu Premiul Nobel, dar nu pentru experienţa 
sa cu giroscopul, ci pentru lucrările sale asupra mişcării 
termice a moleculelor. 

Pentru a înțelege comportarea ciudată a giroscoapelor 
trebuie să ne familiarizăm cu reprezentarea vectorială a 
mișcării de rotaţie. În capitolul I am văzut că viteza miş- 
cării de translație poate fi reprezentată printr-o săgeată 
(vector) avînd direcţia şi sensul mişcării şi o lungime pro- 
porțională cu viteza. În cazul rotației se aplică o metodă 
similară. Ducem săgeata de-a lungul axei de rotaţie, lun- 
gimea săgeţii corespunzind vitezei unghiulare măsurată 
în rot/min (rotații pe minut) sau în orice altă unitate echi- 
valentă. Sensul săgeţii se stabileşte cu ajutorul regulii 
convenţionale a „miîinii drepte“: Dacă puneţi degetele în- 
doite ale mîinii drepte în sensul rotației, degetul cel mare 
arată sensul corect al săgeţii. (Această regulă este foarte 
ușor de aplicat și atunci cînd încercaţi să deşurubaţi ca- 
pacul unui borcan de sticlă sau ceva similar.) În partea 
superioară a fig. 14, vectorul S arată viteza de rotaţie a 
volantului. Cuplul (momentul de răsucire) datorit gravi- 
taţiei e reprezentat prin vectorul T, care trece prin articu- 
laţiile furcii. Extinzînd legile mişcării de translație la 
cazul mișcării de rotaţie, e de aşteptat ca variaţia vitezei 
unghiulare să fie proporţională cu cuplul aplicat. Așadar, 
efectul gravitaţiei asupra unei sfirleze care se roteşte 

constă în schimbarea vitezei de rotație dată de vectorul S 
în aceea dată de vectorul S”, adică rotația în jurul axei 
verticale. Este exact ceea ce se observă în comportarea 
unei sfîrleze care se învîrtește. 





15. Experienţa lui Perrin. 


Relaţia în spaţiu dintre viteza unghiulară, cuplu și miș- 
carea rezultantă este arătată de mîinile din fig. 14. Dacă 
îndreptați degetul mijlociu al miinii drepte în sensul vec- 


a. 


torului rotației, iar degetul cel mare în sensul vectorului 


cuplului, degetul arătător va indica rotația rezultantă a 
sistemului. 

Fenomenul pe care l-am descris imediat mai sus se nu- 
mește precesie și este comun tuturor corpurilor care se 
rotesc, fie ele stele sau planete, jucării de copii sau elec- 
troni într-un atom. În mișcarea Pămîntului, precesia este 
cauzată de atracția gravitațională a Soarelui şi a Lunii, 
aceasta din urmă jucînd primul rol, deoarece, deşi are o 
masă mai mică decit Soarele, este mult mai apropiată de 
Pămînt. Efectul combinat al precesiei datorite Lunii şi 
Soarelui face ca axa Pămîntului să se rotească cu 50 de 
secunde de unghi pe an şi o face să parcurgă un cerc com- 
plet în 25 800 de ani. Acest fenomen, căruia i se datoresc 
modificările lente ale datelor la care încep primăvara şi 
toamna (precesia echinocțiilor), a fost descoperit de astro- 
nomul grec Hiparh prin anul 125 î.e.n., dar explicaţia lui 
n-a putut fi dată pînă ce Newton nu şi-a formulat teoria 
gravitației universale. 


CAPITOLUL vi! 


MAREELE 


Altă influenţă și mai importantă a Soarelui și a lunii 
asupra Pămîntului este deformarea zilnică a formei Pămîn- 
tului, care se manifestă în modul cel mai vizibil prin fe- 
nomenul mareelor. Newton și-a dat seama că ridicarea și 
scăderea periodică a nivelului oceanului se datoresc atrac- 
ției gravitaționale exercitate de Soare și de Lună asupra 
apelor oceanului, influența Lunii fiind mult mai mare, de- 
oarece Luna, deși mult mai mică decît Soarele, se găseşte 
mult mai aproape de noi. Argumentul lui era că. în:iucît 
forţele de gravitație descresc pe măsură ce distanţa creşte, 
atracţia exercitată asupra apei oceanului de pe partea lu- 
minată de Lună sau de Soare a globului nostru este mai 
mare decit aceea de pe partea opusă și, prin urmare ea 
trebuie să ridice apa deasupra nivelului său normal. 

Multe persoane care aud pentru prima dată această ex-- 
plicaţie a mareelor găsesc că e greu de înţeles de ce există 
două valuri de maree, unul pe partea îndreptată spre 
Lună sau spre Soare, și altul pe partea opusă, unde apele 
oceanului par că se deplasează în sens opus atracției gra- 
vitaţiei. Pentru a explica acest fenomen trebuie să anali- 
zăm mai amănunţit dinamica sistemului Pămînt-Lună. 

Dacă Luna ar fi fixată într-o poziţie dată, să zicem pe 
vîrful unui turn uriaș ridicat într-un punct oarecare de 
pe suprafaţa Pămîntului sau dacă Pămîntul însuşi ar fi 
ţinut într-un punct oarecare al orbitei sale de către o forță 
supranaturală. apele oceanului s-ar aduna, într-adevăr, pe 

o parte a Pămîntului şi s-ar produce o scădere a nivelului 
oceanului pe partea opusă. Dar întrucît Luna se roteşte în 
jurul Pămîntului, iar Pămîntul în jurul Soarelui, situaţia 
este cu totul diferită. 

Să examinăm mai întîi mareele datorite Soarelui. Dat 
fiind că, în timpul mișcării sale în jurul Soarelui, Pămîn- 
tul formează un tot indivizibil, viteza liniară a părții în- 
dreptate spre Soare (punctul F din fig. 16, a) este mai 
mică decît viteza liniară a centrului C al Pămîntului, care, 
la rîndul său, este mai mică decît viteza liniară a părții 
opuse lui /' (punctul £). Pe de altă parte, după cum am 
văzut în capitolul IV, vitezele liniare în mişcarea circu- 
lară orbitală sub acţiunea gravitaţiei solare trebuie să des- 
crească pe măsură ce distanța de la Soare crește. Aşadar, 
punctul F are o viteză liniară mai mică decit e necesar 
pentru a menţine mișcarea circulară şi deci va avea ten- 
dința să se abată spre Soare, așa cum arată săgeata punc- 
tată în fig. 16,a care porneşte din F. În mod asemănător, 
punctul R are o viteză liniară mai mare decît cea necesară 
pentru orbita sa circulară și va avea tendinţa să se depăr- 
teze de Soare (vezi sășeata punctată pornind din R). 

Așadar, dacă n-ar exista atracţia dintre diferitele părţi 
ale materiei din care este format Pămiîntul, el s-ar rupe 
în bucăţi, care s-ar răspîndi sub formă de disc plat în tot 
planul eclipticii. Acest lucru nu se întîmplă însă din cauză 
că atracția gravitaţiei G dintre diferitele părţi ale Pămîn- 
tului le ţine strîns unite. În schimb, globul pămîntesc se 
alungeşte în direcţia razei orbitei, formind două umflături 
de ambele părți ale acesteia. 

Dacă examinăm mareele lunare, raționamentul este exact 
acelaşi, ţinînd seamă că atit Pămîntul, cît și Luna se mişcă 
în jurul centrului comun de greutate al lor. Întrucît Luna 
este de circa 80 de ori mai uşoară decît Pămîntul, centrul 
comun de greutate al acestor două corpuri este situat la o 

distanţă de la centrul Pămîntului egală cu a 80-a parte din 
distanța de la Pămînt la Lună. Avînd în vedere că această 
distanță este egală cu 60 de raze ale Pămîntului, tragem 





4 1830 1350 1870 1890 19IQe.n. 


16. a — originea forței mareelor; b — întîrzierea aparentă a 
mișcării corpurilor cerești. 


concluzia că centrul de greutate al sistemului Pămînt-Lună 
este situat la 60/80 = 3/4 din raza Pămîntului măsurată 

de la centrul acestuia. Cu toate că, din punct de vedere 
geometric, există o diferenţă cantitativă, raţionamentul fi- 
zic rămîne în picioare. Apele oceanelor Pămîntului for- 
mează două umflături, una îndreptată de la centrul Pă- 
nîntului spre centrul de greutate comun (care reprezintă 
şi direcţia spre Lună), iar cealaltă în sens opus. 

Cînd Soarele, Pămîntul și Luna sînt situate pe aceeași 
linie — adică în perioadele de Lună nouă și de Lună 
plină —, efectele de maree ale Lunii şi Soarelui se adună, 
iar mareele sînt deosebit de înalte. În timpul primului 
şi ultimului pătrar, mareele înalte lunare coincid cu ma- 
reele joase solare, iar efectul lor total este mai redus. 

Deoarece Pămîntul nu este absolut rigid, forțele com- 
binate lunare și solare care produc mareele îi deformează 
învelișul solid, aceste deformări sînt însă mult mai mici 
decît acelea care se produc în învelișul lichid. Fizicianul 
american A. A. Michelsont a stabilit experimental că la 
fiecare 12 ore, suprafața Pămîntului se deformează cu circa 
30 cm în comparaţie cu deformația de 120—150 cm a 
suprafeţei oceanului. Avînd în vedere că deformațţiile 
scoarței Pămîntului au loc încet şi progresiv, nu ne dăm 
seama că trăim pe un fundament care se clatină, dar cînd 
observăm fluxul oceanului ridicîndu-se spre ţărmul conti- 
nentelor, trebuie să ţinem seama că ceea ce vedem este 
doar diferența dintre mișcările verticale ale Pămîntului 
şi apei. i 

Mareele oceanelor, care se deplasează în jurul globului 
se freacă de fundul oceanelor (în special în bazinele cu 
adîncime mică, cum este Marea Bering) și se lovesc de 
țărmurile continentelor. Aceste fenomene determină pier- 
deri de energie care se manifestă prin slăbirea intensității 


1 Vezi Bernard Jaffe, Michelson şi viteza luminii, în co- 
lecţia „Science Study Series“, 1960. 

mareelor. Englezii Sir Harold Jeffreys şi Sir Geoffrey 
Taylor au evaluat că puterea totală pe care o desfăşoară 
neîncetat mareele se ridică la circa 2 miliarde cai-putere. 
Datorită acestei pierderi de energie, rotația Pămîntului în 
jurul axei sale se încetinește, aşa după cum roţile unui 
automobil îşi încetinesc mișcarea cînd se pune frîna. Com- 
parînd această pierdere de energie provocată de maree cu 
energia totală de rotaţie a Pămîntului, găsim că mișcarea 
globului terestru în jurul axei sale devine mai lentă, adică 
durata unei rotații devine cu 0,000 000 02 s mai lungă de- 
cît cea precedentă. Această modificare este foarte mică și 
nu poate fi măsurată de azi pe miine sau de la un an la 
celălalt. Dar, pe măsură ce trec anii, aceste diferenţe 
se acumulează. Astfel, într-o sută de ani sînt 36525 de 
zile, aşa încît acum un secol zilele erau cu 0,0007 s mai 
scurte decît în prezent. În medie, în acest interval de 
timp ziua a fost cu 0,000 35s mai scurtă decit în zilele 
noastre. Eroarea totală acumulată în acest timp este de: 
36 525X.0,000 35=— 14 s. 

Cifra de 14s pe secol este mică, dar ea se încadrează 
perfect în precizia observaţiilor și calculelor astronomice. 
În realitate, această încetinire a rotației Pămîntului în 
jurul axei sale explică o nepotrivire care multă vreme a 
pus în încurcătură pe astronomi. Într-adevăr, comparînd 
poziţiile Soarelui, Lunii, ale lui Mercur și Venus în raport 
cu stelele fixe, astronomii au observat că ele păreau în 
mod sistematic în avans, în ce priveşte timpul, faţă de 
poziţiile lor de acum un secol determinate pe baza meca- 
nicii cerești (fig. 16, b). Dacă un program de televiziune 
începe cu 15 min mai devreme decît v-aţi fi așteptat, dacă 
găsiți un magazin închis cînd sosiți cu circa 15 min înainte 
de ora de închidere și dacă pierdeţi trenul cînd eraţi si- 
guri că-l veţi prinde, nu trebuie să daţi vina pe postul 
de radio, pe magazin sau pe căile ferate, ci pe ceasorni- 

cul dv. El a rămas, probabil, în urmă cu 15 min. Tot ast- 
fel, diferenţa de 15 s în măsurarea timpului cînd au loc 
evenimentele astronomice trebuie să fie atribuită înceti- 
nirii rotației Pămîntului, şi nu accelerării vitezei tuturor 
corpurilor cereşti. Pină cînd s-a descoperit încetinirea ro- 
taţiei Pămîntului, astronomii îl considerau ca un ceasor- 
nic perfect, de care se foloseau în măsurătorile lor. În 
prezent, se introduc corecţii, care prevăd modificările 
cauzate de maree. 

La începutul secolului nostru, astronomul englez George 
PFarwin, fiul celebrului autor al Originii speciilor, s-a apu- 
cat să studieze problema modului în care, după trecerea 
unui timp îndelungat, pierderea de energie prin fricţiunea 
mareelor influenţează sistemul format din Pămînt și Lună. 

Pentru a înţelege raţionamentul lui Darwin trebuie să 
fim familiarizați cu o mărime mecanică importantă, cu- 
noscută sub numele de moment cinetic al unui corp ma- 
terial care se roteşte în jurul axei proprii sau al unei 
axe exterioare. Să considerăm o masă m rotindu-se cu 
viteza în jurul unei axe fixe AA“, la o distanţă r de 
aceasta (fig. 17, a). Această masă poate fi acesa a Pămîn- 
tului rotindu-se în jurul Soarelui, a Lunii rotindu-se în 
jurul Pămîntului sau a unei pietre legate de o sfoară pe 
care un copil o învirteşte. Momentul cinetic I se defi- 
nește ca produsul masei corpului cu viteza sa şi cu dis- 
tanța de la axă: 


1 = mw. 


Situaţia devine ceva mai complicată cînd considerăm 
un corp material, fie că e vorba de un volant sau de 
Pămînt, care se roteşte în jurul unei axe care trece 
prin centrul său (fig. 17,b). Pe cînd în cazul precedent 
toate părțile corpului se mişcă aproximativ cu aceeaşi 
viteză (atîta timp cît mărimea corpului este mică în com- 

17. Momentul cinetic al unui corp care se roteşte în jurul axei proprii 
sau al unei axe exterioare este (a) produsul masei m a corpului 
cu viteza v şi distanța sa 7 de la axa de rotaţie. Calculul 
momentului cinetic al unui corp rigid (b) care se rotește se face 
însumînd momentele cinetice ale unui număr infinit de fragmente 
mici, de exemplu dm, dm”, dm” etc. Variația vitezei impusă de 
conservarea momentului cinetic este ilustrată în (0) și (d). 


paraţie cu dimensiunile orbitei), diferitele părți ale unui 
corp care se rotește în jurul unei axe trecînd prin cen- 
trul său au viteze cu totul diferite; cu cît o parte este 
mai depărtată de axa de rotaţie, cu atît ea se mișcă mai 
repede. În cazul Pămîntului, de exemplu, punctele de la 
ecuator au viteze mult mai mari decît punctele de la 
Cercul Arctic și Cercul Antarctic, iar punctele de la poli 
nu se mișcă de loc. Cum putem deci defini momentul 
cinetic în acest caz? Procedeul de care vom face uz este, 
desigur, calculul integral. 

Împărţim întreaga masă m a corpului într-un mare nu- 
măr de fragmente mici dm, dm”, dm” etc. şi calculăm 
momentul cinetic pentru fiecare din ele. Cele trei frag- 
mente reprezentate în fig. 17, b sînt situate la distanţele 
r, 7, T”, de la axă şi au vitezele v, v' şi v”, care sînt, 
desigur, proporţionale cu aceste distanţe. Pentru a ob- 
ține momentul cinetic 1 al întregului corp, trebuie să 
întegrăm momentele cinetice ale tuturor fragmentelor 
scriind: 


I = fim, 


în care integrarea se extinde la întregul corp. Aplicînd 
calculul infinitezimal, se poate arăta că 


2 
I1==v,R, 
5 


în care R este raza corpului care se rotește, iar , este 
viteza punctelor de la ecuatorul său. 

Una din legile fundamentale ale mecanicii clasice, de- 
dusă de Newton, este legea conservării momentului cîne- 
tic, care spune că dacă avem un număr oarecare de 
corpuri care se rotesc în jurul axelor lor şi în același 
timp şi unul în jurul altuia, momentul cinetic total al 
sistemului trebuie să rămînă întotdeauna constant. 

O demonstraţie elementară didactică a acestei legi se 
poate face folosindu-se dispozitivul prezentat în partea 
de jos a fig. 17. El constă din două greutăţi montate prin 
două tije articulate la capătul superior al unei axe verti- 
cale, care se poate roti cu frecare foarte mică într-o buc- 
şă S. Un dispozitiv special (neprezentat în figură) ne per- 
mite să ridicăm sferele în sus (fig. 17,c) sau să le cobo- 
rîm (fig. 17, d). 

Să presupunem că după ce am fixat greutăţile în pozi- 
ţia de sus (fig. 17, c), dăm sistemului o mișcare de rotaţie 
liberă în jurul axei sale, imprimîndu-i astfel un moment 
cinetic de o anumită mărime. În conformitate cu definiţia 
de mai înainte, momentul cinetic al fiecărei sfere va fi 
egal cu mur, în care v şi r, au înţelesul indicat în fig. 
17, c. În timp ce sistemul se roteşte în virtutea inerţiei, 
lăsăm în jos sferele în poziţia indicată în fig. 17, d, așa 
încît noua lor distanţă r» devine egală cu jumătate din 
distanţa r, anterioară. Întrucît mor nu trebuie să varieze, 
descreşterea lui r cu factorul 2 trebuie să aibă ca rezul- 
tat o creştere a lui 2 cu același factor. Aşadar, legea con- 
servării momentului cinetic cere ca viteza să se dubleze 
şi, într-adevăr, se observă în cazul al doilea că v, = 2%. 

Acest principiu se aplică în scopul producerii unor 
efecte uimitoare de către acrobaţii de circ, de patinatorii 
artistici etc. Rotindu-se pe o frînghie sau pe gheaţă cu 
viteză relativ redusă, cu braţele întinse lateral în ambele 
direcţii, ei îşi apropie brusc braţele de corp, devenind 
astfel niște vîrtejuri sclipitoare. 

Revenind la sistemul Pămînt-Lună, conchidem că legea 
conservării momentului cinetic cere ca încetinirea rota- 
ției Pămîntului în jurul axei sale din cauza fricțiunii 
mareelor să aibă neapărat ca rezultat o creştere egală a 
momentului cinetic al Lunii în mișcarea sa orbitală în 
jurul Pămîntului. 

Cum influențează această creştere a momentului ci- 
netic mișcarea Lunii? Momentul cinetic al mişcării orbi- 
tale a Lunii este: 

ÎI = mw, 
în care m este masa Lunii, » este viteza ei, iar r este raza 
orbitei. Pe de altă parte, legea gravitaţiei descoperită de 
Newton, combinată cu formula forței centrifuge, ne dă: 
GMm mu2 


2 . 





în care M este masa Pămîntului. Așadar: 
EM 
e 


V2, 


Din această expresie și din cea de mai sus a lui I re- 
zultă: 





şi 


cititorul poate să-l creadă pe autor pe cuvînt, dacă nu 
poate deduce el însuși aceste formule. Din ele rezultă 
că: creșterea momentului cinetic al Lunii în timpul miîș- 
cării sale în jurul Pămîntului trebuie să aibă ca efect 
creșterea distanței sale de la Pămînt și descreșterea vite- 
zei sale liniare. 

Din încetinirea observată a rotației Pămîntului se poate 
calcula că recesia (retragerea) Lunii se ridică la 8 mm pe 
fiecare rotație. Așadar, de fiecare dată cînd vedeţi Luna 
nouă, ea se găseşte cu această cantitate mai departe de 
Pămiînt. Variația de 8 mm pe lună este o variaţie infimă 
pe scara distanțelor astronomice, dar sistemul Pămînt- 
Lună există, probabil, de miliarde de ani. Interpretînd 
aceste date, George Darwin a găsit că acum patru sau 

cinci miliarde de ani, Pămîntul şi Luna trebuie să fi fost 
foarte apropiate între ele şi a omis ipoteza că inițial aces- 
tea au format un singur corp (să-i zicem Pămlun sau Lun- 
păm). Ruperea în două bucăţi s-ar putea să fi fost cauzată 
de forța mareelor provocate de gravitația solară sau de 
vreo catastrofă a sistemului solar pierdută în negura tim- 
purilor. Ipoteza lui Darwin este sursa unui dezacord vio- 
lent între oamenii de ştiinţă care se ocupă de originea 
Lunii. Unii oameni de știință sînt adepţii ei înflăcăraţi — 
cel puţin din cauza frumuseţii acestei ipoteze —, alţii sînt 
dușmanii ei înverşunați. e 
Am mai putea spune încă cîteva cuvinte despre viitorul 
Lunii, aşa cum poate fi prevăzut din calculele efectuate pe 
baza principiilor mecanicii cerești. În urma recesiei trep- 
tate, Luna va ajunge la un moment dat așa de departe de 
Pămînt, încit va deveni aproape inutilă ca înlocuitoare a 
iluminării artificiale noctume. Între timp, mareele pro- 
vocate de Soare vor face ca rotația Pămîntului să devină 
din ce în ce mai lentă (cu condiţia ca oceanele să nu în- 
ghsţe) și va veni o vreme cînd lungimea unei zile va fi 
mai mare decât lungimea unei luni. Atunci fricţiunea ma- 
reelor provocate de Lună va tinde să accelereze rotația 
Pămîntului și, conform legii conservării momentului ci- 
netic, Luna va începe să revină spre Pămînt pînă ce, în 
cele din urmă, va ajunge așa de apropiată de el cum a 
fost cînd s-a născut. În acest moment, forţele gravitaţiei 
terestre vor face, probabil, ca Luna să se sfărîme într-un 
număr imens de fragmente, care vor forma un inel ase- 
mănător cu acela al lui Saturn. Datele la care vor avea 
loc aceste evenimente, așa cum le stabilește mecanica ce- 
rească, sînt însă așa de depărtate, încît e posibil ca pînă 
atunci Soarele să-și consume tot combustibilul nuclear șă 
întregul sistem planetar să fie cufundat în întuneric. 


CAPITOLUL VII 


IZBINZILE MECANICII CEREȘTI 


În interval de un secol, din sămînţa aruncată de Newton 
prin formularea legii gravitaţiei universale și prin inven- 
tarea calculului infinitezimal a crescut o pădure deasă şi 
frumoasă. În calculele marilor matematicieni francezi, ca 
Joseph Louis Lagrange (1736—1813) și Pierre Simon La- 
place (1749—1827), mecanica cerească a ajuns la o perfec- 
țiune nemaiatinsă pînă la ei. Pornind de la simplitatea le- 
gilor mișcării planetelor formulate de Kepler, legi care 
ar fi fost exacte dacă planetele s-ar mișca exclusiv sub 
influenţa gravitaţiei solare, teoria a progresat pînă a ajuns 
ia un înalt grad de complexitate prin considerarea inter- 
acţiunilor sau perturbaţiilor reciproce dintre planete. De- 

„oarece masele planetelor sînt mult mai mici decît masa 
Soarelui, perturbațiile mișcărilor lor din cauza interacţiu- 
nii gravitaționale reciproce sînt foarte mici, dar această 
interacţiune nu poate fi neglijată dacă vrem să obţinem: 
9 precizie comparabilă cu aceea atinsă în măsurătorile as- 
tronomice precise. Astfel de calcule necesită un volum 
enorm de muncă și de timp (astăzi aceste operaţii se efec- 
tuează mult mai rapid cu ajutorul calculatoarelor elec- 
tronice). De exemplu, astronomul american E.W. Brown 
a studiat timp de aproape 20 de ani cîteva mii de termeni 
din lunga serie matematică pentru calculul datelor cu- 
prinse în lucrarea sa Tabelele Lunii publicată în trei vo- 
lume, in-cvarto. 

Aceste studii migăloase au dat adeseori rezultate rod- 
nice. Aproape de mijlocul secolului trecut, astronomul 
rancez J.J. Leverrier, comparînd calculele pe care le fă- 
cea asupra mișcării planetei Uranus, descoperită în mod 
întîmplător în 1781 de William Herschel, cu poziţiile aces- 
tei planete observate în cei 63 de ani care trecuseră de la 
descoperirea ei, a constatat că ceva nu era în ordine. Di- 
ferențele dintre observații și calcule erau supărător de 
mari, aproape 20 de secunde de unghi (unghiul subîntins 
de o persoană situată la distanța de aproximativ 15 km), 
iar această diferență nu putea fi datorită vreunei erori 
de observaţie sau teoretice. Leverrier bănuia că diferen- 
ţele semnalate se datorau perturbațţiilor cauzate de vreo 
planetă necunoscută din exteriorul orbitei lui Uranus și 
s-a apucat să calculeze cît de mare trebuie să fie masa 
acestei planete ipotetice şi cum ar trebui să se miște spre 
a justifica abaterile observate în mișcarea lui Uranus. În 
toamna anului 1846, Leverrier scria lui J. G. Galle, de la 
observatorul din Berlin: „Îndreptaţi-vă telescopul spre 
punctul cu longitudinea 326* de pe ecliptică din conste- 
laţia Vărsătorul şi veţi găsi într-o vecinătate de un grad 
de acest punct o nouă planetă, ca o stea cam de mărimea a 
noua, avînd un disc perceptibil“. 

Galle a urmat aceste instrucțiuni. Noua planetă, care 
a primit numele de Neptun, a fost găsită în noaptea de 
23 septembrie 1846. Englezul J. C. Adams împarte cu Le- 
verrier cinstea descoperirii prin calcul a planetei Neptun, 
dar T. Challis de la Observatorul Universităţii din Cam- 
bridge, căruia Adams i-a comunicat rezultatele calculelor 
sale, nu s-a prea grăbit cu cercetările, pierzînd astfel oca- 
zia de a fi coautorul acestei descoperiri. 

Povestea s-a repetat, într-o formă mai puţin dramatică, 
în prima jumătate a secolului nostru. Astronomii americani 
W. H. Pickering, de la Observatorul Harward, și Percival 

Lowell, fondatorul Observatorului Lowell din Arizona, sus- 
ţineau spre sfîrșitul deceniului al treilea că perturbațiile 
mișcărilor lui Uranus și Neptun indicau existenţa unei noi 
planete dincolo de Neptun. A fost nevoie însă de mai bine 
de zece ani pînă ce această planetă, care a primit denumi- 
rea de Pluto, şi care s-ar putea să fie un satelit rătăcit 
al lui Neptun, să fie descoperită efectiv în 1930 de către 
C. W. Tombaugh, de la Observatorul Lowell. Se pare că 
chestiunea dacă această descoperire se datorește realmente 
unei preziceri sau cercetărilor sistematice migăloase este 
controversată. 

Alt exemplu interesant de exactitate a rezultatelor me- 
canicii cerești este folosirea calculului datelor eclipselor 
de Soare și de Lună în scopul stabilirii datelor evenimen- 
telor menţionate de istorie. În 1887, astronomul austriac 
“Theodor von Oppolzer a publicat tabele conținînd date cal- 
culate asupra tuturor eclipselor de Soare şi de Lună din 
trecut, începînd din anul 1207 î.e.n., şi asupra tuturor ce- 
lor viitoare pînă în anul 2162 — în total vreo 8000 de 
eclipse de Soare și 5200 de eclipse de Lună. Folosind 
aceste date, constatăm, de exemplu, că calendarul nostru 
este în urmă cu patru ani. Într-adevăr, după documentele 
istorice, Luna a avut o eclipsă, în semn de „doliu“ la moar- 
tea regelui Irod al Iudeii, care în ultimul an al domniei 
sale a poruncit să fie uciși toți copiii din cetatea Betlee- 
mului, sperînd că printre ei se găseşte și pruncul Cristos. 
După tabelele lui Oppolzer, singura eclipsă de Lună care 
se potrivește cu aceste fapte a avut loc la 13 martie (vi- 
neri?) anul 3 î.e.n., de unde tragem concluzia că isus 
Cristos s-a născut cu patru ani mai devreme decît arată 
calendarul nostru obişnuit. 

Alte exemple de eclipse care coincid cu evenimente de 
importanţă istorică sînt acelea din 6 aprilie 648 î.e.n., care 
me permit să fixăm cu certitudine cea mai veche dată 

din cronologia greacă, și eclipsa din anul 911 î.e.n., care 
stabileşte cronologia Asiriei antice. 

Un deosebit interes prezintă pentru noi locuitorii Pă- 
miîntului, calculul perturbaţiilor orbitei Pămîntului produse 
de alte planete. Elipsa pe care se mișcă Pămiîntul în jurul 
Soarelui nu rămîne invariabilă, cum ar trebui să fie dacă 
Pămiîntul ar fi o planetă unică, ci se clatină și pulsează sub 
influența forțelor gravitaționale ale celorlalți membri ai 
sistemului solar. Am văzut în capitolul V că precesia dato- 
rită Lunii și Soarelui face ca axa derotaţie a globului nostru 
să descrie în spațiu o suprafaţă conică cu perioada de 
25800 de ani. În plus, orbita Pămîntului își modifică 
încet excentricitatea şi înclinarea în spaţiu sub influența 
forțelor de gravitație exercitate de alte planete ale siste- 
mului solar. Modificările rezultate pot fi calculate cu mare 
precizie prin metodele mecanicii cereşti; ele sînt reprezen- 
tate în fig. 18 pentru 100 000 de ani în urmă şi 100 000 de 
ani în viitor. Partea de sus a acestei figuri dă modificările 
excentricității orbitei Pămîntului și rotația axei mari a 
acestei orbite. Deși orbita Pămîntului este eliptică, ea 
diferă foarte puţin de un cerc, așa că focarul ei este foarte 
apropiat de centrul geometric al elipsei. Cercul alb care 
se deplasează reprezintă mișcarea focarului în raport cu 
centrul orbitei (punctul negru mare). Cînd cele două puncte 
se găsesc la distanță mare unul de altul, excentricitatea 
orbitei este mare; cînd ele sînt apropiate unul de altul. 
excentricitatea este mică, iar dacă cele două puncte ar 
coincide, elipsa ar deveni un cerc. La scara acestei dia- 
grame, diametrul orbitei însăși ar fi de circa 75 cm. 

Figura 18, b dă variaţia înclinării orbitei în raport cu 
un plan invariabil în spaţiu. Punctele acestei curbe repre- 
zintă mișcarea punctului de intersecție a unei perpendicu- 
lare pe planul orbitei cu sfera stelelor fixe. 

Observăm că acum 80 000 de ani, excentricitatea orbitei 
Pămîntului era destul de mare și că acum este mult mai 


mică (cercul cu cruce), iar peste 20 000 de ani va deveni și 
mai mică. 

18. Variația excentricităţii (a) şi a înclinaţiei (b) orbitei Pămîntului 
cauzată de perturbațiile planetare. Cifrele indică mii de ani în 
trecut sau în viitor. 


Variaţiile orbitei Pămîntului au o influență profundă 


asupra climei globului nostru. Creșterea excentricității mo- 
difică raportul dintre distanța minimă și cea maximă de 

la Soare, ceea ce face să crească diferența dintre tempera- 
tura din timpul verii şi cea din timpul iernii. Creşterea 
înclinării axei Pămîntului faţă de planul orbitei sale face 
de asemenea să crească diferenţele dintre vară şi iarnă, 
deoarece știm că dacă axa de rotaţie a Pămîntului ar fi 
perpendiculară pe orbita sa, temperatura Pămîntului ar fi 
constantă în tot timpul anului. 

Astronomul sîrb M. Milankovici a încercat, în 1938, să 
explice perioadele glaciale în timpul cărora calotele de 
gheaţă avansau şi se retrăgeau periodic din nord, acoperind 
și descoperind şesul din zona cu latitudini mijlocii. Milan- 
kovici a urmat calculele lui Leverrier, asemănătoare cu cele 
prezentate în fig. 18 pentru o perioadă de 600 000 de ani în 
urmă. Ca punct de reper, Milankovici a luat cantitatea de 
căldură solară care cade acum pe unitatea de suprafaţă în 
lunile de vară la latitudinea nordică de 65* şi a calculat 
pentru diferite ere cît de departe ar trebui să se deplaseze 
cineva spre nord sau spre sud pentru a găsi aceeaşi canti- 
tate de căldură. Rezultatele acestor calcule sînt date în 
fig. 19, a, curba suprapunîndu-se pe conturul ţărmurilor de 
nord ale Eurasiei. Maximele mari indică o scădere esen- 
țială a căldurii solare, pe cînd minimele indică creşteri ale 
acestei călduri. Astfel, de exemplu, acum ceva mai mult 
de 100 000 de ani, cantitatea de căldură primită la latitu- 
dinea nordică de 65* (în Norvegia centrală) era comparabilă 
cu aceea primită astăzi la latitudinea insulelor Spitzbergen. 
Pe de altă parte, nu mai departe decit acum 10 000 de ani, 
Norvegia centrală avea clima solară actuală a oraşelor 
Oslo și Stockholm. Curba din fig. 19, b reprezintă avansa- 
rea spre sud a calotei glaciale indicată de datele geologice 
și observăm că cele două curbe concordă, într-adevăr, în 
mod izbitor. 

Curba din fig. 19, c, corespunzind numai ultimilor 
100 000 de ani, a fost publicată în 1956 de Hans Suess, de 

la Universitatea din California, și reprezintă temperatura 
apelor oceanului în timpul erelor geologice trecute, eva- 
luată printr-o metodă ingenioasă propusă pentru prima 

19. Comparaţia curbelor climatice ale lui Milankovici (a) cu avansa- 
rea ghețarilor în trecut (b) şi cu paleotemperaturile oceanului (c). 


oară în 1951 de celebrul om de știință american Harold 
Urey. Această metodă se bazează pe faptul că raportul 
dintre izotopul greu și cel ușor al oxigenului (081 și 0!6) 

în depunerile sedimentare de carbonat de calciu (CaCOz) 
pe fundul oceanului depinde de temperatura apei ocea- 
nului în momentul sedimentării. Aşadar, măsurîndu-se 
raportul 018/0'6 în depunerile de la diferite adîncimi sub 
nivelul fundului oceanului, se poate determina tempera- 
tura apei de acum o sută de mii de ani cu aceeași certi- 
tudine cu care se poate măsura cu un termometru co- 
boriît în apă de pe vapor. Curba temperaturii apei ocea- 
nului stabilită de Suess pentru ultimii 100 000 de ani 
concordă destul de bine cu partea curbei temperaturii 
calculate de Milankovici pentru aceeași perioadă. Așadar, 
cu toată obiecţia unor climatologi că „o diferenţă de tem- 
peratură de cîteva grade nu putea să cauzeze perioadele 
glaciale“, se pare că, în definitiv, bătrînul sîrb avea drep- 
tate. Prin urmare, trebuie să conchidem că deși plane- 
tele nu influențează viaţa indivizilor (cum pretind astro- 
logii), ele influenţează cu certitudine viața omului, a ani- 
malelor şi plantelor în lunga desfășurare a istoriei geo- 
logice. 


CAPITOLUL Vin 


CUM SE POATE SCAPA DE GRAVITAȚIE 


„Orice urcuş are și coboriș“ este o zicală clasică, dar 
care nu mai este adevărată. Unele din rachetele lansate 
în ultimii ani de pe suprafața Pămîntului au devenit sa- 
teliţi artificiali ai Pămîntului cu viață infinit de lungă, 
pe cînd altele s-au pierdut pentru totdeauna în întinde- 
rile nesfîrșite ale spaţiului interplanetar. Folosind no- 
țiunea de potenţial gravitațional explicată în capitolul IV, 
putem calcula cu ușurință viteza cu care un obiect tre- 
buie să fie aruncat în sus de pe suprafaţa Pămîntului 
pentru ca să nu se mai întoarcă niciodată. Am văzut că 
lucrul mecanic ce urmează a fi consumat pentru a ridica 
o masă m de la suprafața Pămîntului pînă la distanța R 
de la centrul acestuia este egal cu: 


GMm [2 — 2); 


în care G este constanta gravitaţională, M masa Pămiîn- 
tului, m masa obiectului, iar Ra raza Pămîntului. Dacă 
obiectul urmează să treacă dincolo de punctul de întoar- 


, ZI gras stă 1 
cere, trebuie să punem R=c (infinit), Fa 0. Așadar, 
lucrul mecanic în acest caz devine egal cu 


GMm 
R 





6 — Gravitaţia 81 


De pe altă parte, energia cinetică a unui obiect de 
masă 7, care se mişcă cu viteza , este 


1 
— mul, 
2 


Așadar, pentru a-i comunica o cantitate de energie su- 
ficientă pentru a învinge forțele gravitaţiei terestre, tre- 
buie să fie satisfăcută condiţia: 

1 GM 
am >I n, 
2 Re 





în care simbolul > înseamnă „egal cu sau mai mare 
decît“. Întrucît m se simplifică în ambii membri ai ecua- 
ției, conchidem că: pentru ca un obiect să iasă din sfera 
de acţiune a gravitaţiei Pămintului, e necesară aceeași 
viteză, indiferent dacă e vorba de un obiect ușor sau de 
unul greu.. 

Din ecuaţia de mai sus obţinem: 





şi, punînd Ro = 6,37:108 cm, M = 6,97:10% g și G = 
= 6,66-10-8, găsim pentru viteză valoarea de 11,2 km/s. 
Aceasta este așa-numita viteză de eliberare!, adică vi- 
teza minimă la care obiectul nu va cădea înapoi pe Pă- 
miînt. î 

Situaţia e complicată, desigur, de prezența atmosferei 
Pămîntului. Dacă s-ar fi tras un proiectil de artilerie cu 
viteza de scăpare necesară de pe suprafața Pămîntului, 
așa cum se descrie în O călătorie de la Pămînt la Lună, 
romanul știinţifico-fantastic al scriitorului francez Jules 
Verne, proiectilul n-ar fi ajuns niciodată la ţintă. Con- 
trar descrierii lui Jules Verne, un astfel de proiectil s-ar 


1 Numită şi „prima viteză cosmică“. — N. T. 


fi topit imediat din cauza căldurii dezvoltate prin frecare 
cu aerul, iar resturile lui ar fi căzut pe Pămînt, după ce 
ar fi pierdut toată energia iniţială. Aici se vădește su- 
perioritatea rachetei faţă de un obuz de artilerie. Racheta 
porneşte de pe rampa de lansare foarte încet şi-și mă- 
reşte viteza treptat, pe măsură ce înaintează. Așadar, ea 
trece prin straturile dense ale atmosferei terestre cu vi- 
teze la care încălzirea datorită frecării încă nu este im- 
portantă şi atinge viteza maximă la înălțimi la care ae- 
rul este prea rarefiat pentru a opune vreo rezistență 
sensibilă zborului. Desigur că frecarea cu aerul la înce- 
putul zborului implică oarecare pierderi de energie, dar 
aceste pierderi sînt relativ mici. 

Acum putem examina ce se întîmplă cînd o rachetă, 
după ce a străbătut atmosfera terestră și și-a consumat 
tot combustibilul de propulsie, își începe călătoria în spa- 
ţiu. În fig. 20 se dă o reprezentare grafică a potenţialului 
gravitațional în regiunea planetelor interioare ale siste- 
mului solar (Mercur, Venus, Pămînt și Marte). Panta 
principală a curbei care se datorește atracției gravitaționale 
a Soarelui, este dată de GM,/r, în care M, este masa Soare- 
lui, iar r este distanţa de la rachetă pînă la el. Pesteaceastă 
pantă generală se suprapun „gropi gravitaționale“ locale, 
cauzate de atracţia diferitelor planete. Adîncimile „gro- 
pilor“ sînt indicate la scară corectă, dar lăţimile lor sînt 
mult exagerate, pentru a nu apărea pe desen ca niște 
linii verticale. În colţul de jos din dreapta al diagramei 
se reprezintă (la scară mult mai mare) distribuția poten- 
țialului gravitațional în spaţiul dintre Pămînt și Lună. 
Deoarece distanța de la Pămînt la Lună este mult mai 
mică decît distanța de la Pămînt la Soare, variația po- 
tenţialului gravitațional solar în această regiune este prac- 
lic insensibilă. Așadar, pentru a trimite o rachetă pe 
J.ună, e suficient ca racheta să învingă gravitația terestră 

20. Panta potenţialului gravitațional în vecinătatea Soarelui. Jos, 
în dreapta, potenţialul gravitațional Pămînt-Lună. 


şi să-i rămînă o viteză suficientă ca să poată parcurge 
distanța într-un timp rezonabil. În octombrie 1959, spe- 
cialiștii sovietici în tehnica rachetelor au înfăptuit această 
realizare şi au reușit să fotografieze faţa opusă a Lunii. 
În fig. 21 se dă traiectoria rachetei „Lunik“ care repre- 
zintă drumul ei pînă la Lună şi înapoi. 

Rachetele lansate spre alte planete ale sistemului solar 
vor avea de învins nu numai atracţia gravitaţională a Pă- 
mîntului, ci şi atracţia exercitată de Soare. Cînd o rachetă 
scapă de gravitația Pămîntului cu o mică viteză reziduală, 
ea va trebui să se miște la mică distanţă de-a lungul 
orbitei Pămîntului, fără să se apropie sau să se depăr- 
teze de Soare. Pentru a se depărta de orbita Pămîntului, 
racheta trebuie să aibă o viteză suficientă pentru a urca 
panta curbei gravitaţiei solare. După cum se poate vedea 
din fig. 20, înălţimea la care trebuie să se urce pentru a 
ajunge la orbita lui Marte este de circa 6,5 ori mai mare 
decît adîncimea gropii gravitaționale a Pămîntului. În- 
trucît energia cinetică crește cu pătratul vitezei, o astfel 
de rachetă trebuie să aibă cel puţin viteza de 


11,2 - Y6,5 = 28 km/s: 


De ce să nu alegem o cale mai uşoară; să ne coborîm 
la Venus, în loc de a ne urca la Marte? Ironie a sorții! 
Pentru proiectilele balistice este tot atît de greu să co- 
boare pantele ca şi să le urce. Explicaţia este că racheta, 
după ce scapă de gravitația Pămiîntului, rămîne legată 
de orbita acestuia. Dacă racheta trebuie să se depărteze 
de Soare, trebuie să se mărească considerabil viteza «ei, 
ceea ce ar necesita mari cantități suplimentare de com- 
bustibil. Car ca să se apropie de Soare nu este mult mai 
şor. Întrucît o rachetă care evoluează prin spaţiul lipsit 
de aer nu poate frîna pentru a-și reduce viteza, cum ar 
“ace ::n automobil. viteza ei poate fi micșorată numai 





21. Traiectoria primei rachete care a zburat în jurul Lunii. 


dacă racheta ejectează un jet puternic de gaze prin 
partea din faţă, ceea ce ar necesita cam aceeași cantitate 
de combustibil ca atunci cînd își mărește viteza ejectînd 
gaze pe la partea posterioară. Dat fiind însă că orbita lui 


Venus este mai apropiată de orbita Pămîntului decît aceea 
a lui Marte, diferența de potenţial gravitațional este nu- 
mai de cinci ori mai mare decit groapa gravitaţională a 
Pămîntului, așa că sarcina este proporţional mai ușoară. 
De fapt, la 12 februarie 1961, specialiștii sovietici au tri- 
mis o rachetă spre Venus, care însă nu s-a mai întors. 

Toate rachetele trimise pînă acum în spaţiu au fost 
propulsate cu ajutorul combustibilului chimic obișnuit şi 
se bazau pe principiul treptelor multiple ilustrat în 
fig. 22,a. Mai multe rachete de dimensiuni din ce în ce 
mai mici sînt aranjate una deasupra celeilalte, iar călă- 
toria începe prin aprinderea motoarelor primei trepte, 
adică a rachetei celei mai mari de la partea de jos. Cînd 
acest stîlp totemici modern atinge viteza maximă în sus, 
iar rezervoarele de combustibil ale primei trepte sînt 
goale, ea se separă de rest şi pornesc motoarele treptei 
a doua a rachetei. Acest proces continuă pînă ce ultima 
treaptă, care conţine instrumentele, șoareci, maimuțe sau 
oameni, va fi accelerată, în sfîrșit, pînă la viteza necesară. 

Altă posibilitate, care în prezent se găseşte în studiu 
intens, este folosirea energiei nucleare. Trebuie să se aibă 
în vedere că propulsia navelor cosmice prezintă probleme 
cu totul diferite de acelea ale propulsiei navelor maritime 
sau aeriene. Pentru acestea din urmă, singurul lucru 
necesar este energia, deoarece aceste nave înain- 
tează prin împingerea pe care o exercită asupra mediului 
ambiant, fie că e vorba de apă sau de aer. Dar vidul nu 
oferă nici un punct de sprijin pentru împingere, aşa că 
navele cosmice sînt propulsate prin ejectarea prin nişte 
ajutaje a unui material pe care-l transportă aceste nave. 
La rachetele obișnuite cu combustibil chimic avem o si- 


1 Autorul compară racheta cu un stilp sculptat cu simboluri 


totemice de unele triburi de indieni din nord-vestul Americii 
de Nord. — N. T. 

tuaţie prezentînd două aspecte. Energia este produsă de 
reacţia chimică dintre carburant (combustibil) şi combu- 
rant (oxidant), care sînt transportate în două rezervoare 
separate, iar produsele acestei reacţii servesc ca material 
ejectat prin ajutaj. 

Avantajul folosirii ca material ejectat a produselor pro- 
cesului producerii de energie este contrabalansat însă de 
faptul că produsele de ardere (în majoritate bioxid de 
carbon şi vapori de apă) constau din molecule relativ 
grele. Teoria vehiculelor cu reacție arată că împingerea 
descreşte pe măsură ce greutatea moleculelor care alcă- 
tuiesc jetul creşte. Prin urmare, ar fi avantajos să se folo- 
sească un jet format din elementul chimic cel mai ușor, 
hidrogenul. Hidrogenul fiind însă un element (corp sim- 
plu), nu poate fi produs ca rezultat al nici unui fel de ar- 
deri. Ceea ce s-ar putea face, ar fi să se transporte hidro- 
gen lichid într-un singur rezervor şi să se încălzească 
acest hidrogen la temperatură foarte înaltă cu ajutorul 
unui reactor nuclear. Un desen schematic al unei aseme- 
nea rachete nucleare este dat în fig. 22,b. 

Alt proiect promiţător de utilizare a energiei nucleare 
la propulsia rachetelor, propus iniţial de dr. Stanislaw 
Ulam, de la Laboratorul științific de la Los Alamos, este 
reprezentat în fig. 22,c. Corpul rachetei este umplut cu 
un mare număr de particule atomice, care sînt ejectate 
una cîte una prin orificiul din partea posterioară și ex- 
plodează la oarecare distanţă în spatele rachetei. Gazele 
rezultate din aceste explozii avînd viteze mari ar ajunge 
racheta din urmă şi ar exercita o presiune asupra unui 
disc mare atașat la partea posterioară a rachetei. Impul- 
surile succesive ar accelera racheta pînă ce aceasta ar 
atinge viteza dorită. Studiile preliminare asupra unei 
astfel de metode de propulsie arată că ea ar putea fi 
superioară modelului cu hidrogen încălzit de reactor. 





22. a — rachetă cu combustibil chimic cu mai multe trepte: 
b — rachetă nucleară convenţională; c — rachetă nucleară 
neconvenţională. 


Într-o carte de popularizare ca aceasta este greu să 
se descrie toate posibilităţile care mijesc la orizontul 
progresului zborurilor cosmice, aşa încît încheiem acest 


capitol accentuînd un punct important. Cînd se trimit 
nave cosmice în punctele îndepărtate ale sistemului nos- 
tru solar (și, poate, chiar dincolo de el) se pun două pro- 
bleme cu totul diferite: prima, cum se poate scăpa de 
atracţia gravitațională a Pămîntului? a doua, după ce 
nava a scăpat de această atracţie, cum poate căpăta viteză 
suficientă pentru a ajunge la destinaţie? Pînă acum, toate 
încercările în această direcţie s-au limitat la a imprima 
rachetei o viteză iniţială suficientă pentru a scăpa de 
gravitația terestră cu o viteză reziduală suficientă pentru 
a se îndrepta spre destinația dată. Aceste două obiective 
pot fi însă separate și se pot folosi metode diferite de 
propulsie pentru prima și a doua etapă. 

Pentru ca racheta să se desprindă de suprafaţa Pămîn- 
tului, e necesară o acţiune violentă, deoarece, dacă îm- 
pingerea motoarelor rachetei nu e suficient de mare, ra- 
cheta va sforăi și va pufăi, dar nu se va ridica de pe 
rampa de lansare. În acest caz sînt necesare metode ener- 
gice de propulsie chimică sau nucleară. O dată, însă, ce 
nava cosmică a fost ridicată și plasată pe o orbită de sa- 
telit în jurul Pămîntului, situaţia devine cu totul diferită. 
Acum avem timp suficient pentru a accelera nava cos- 
mică și putem utiliza metode de propulsie mai puţin 
violente şi mai economice. Energia poate fi tot chimică 
sau nucleară sau, la urma urmei, energia furnizată de 
razele Soarelui, dar n-avem nici o grabă și nu sîntem în 
pericol de a cădea pe Pămînt. O navă cosmică plasată pe 
orbită în jurul globului nostru poate să-și accelereze zbo- 
rul pe îndelete, mișcîndu-se pe o traiectorie spirală care 
se lărgeşte încet și în cele din urmă să capete suficientă 
energie pentru a-și îndeplini misiunea. E foarte probabil 
că combinarea acţiunii violente la pornire cu o navigaţie 
mai domoală în restul călătoriei va fi soluţia viitoare a 
problemei călătoriilor cosmice. 


CAPITOLUL IX 


TEORIA GRAVITAȚIEI ELABORATĂ 
DE EINSTEIN: 


Succesul enorm al teoriei lui Newton în ce priveşte 
descrierea mișcării corpurilor cerești pînă în cele mai 
mici amănunte a caracterizat o epocă memorabilă în is- 
toria fizicii și a astronomiei. Totuşi, natura interacțiunii 
gravitaționale și, în particular, cauzele pentru care masa 
gravitaţională și cea inerţială sînt proporţionale, ceea ce 
face ca toate corpurile să cadă cu aceeași acceleraţie, a 
rămas în complet întuneric pînă ce Albert Einstein a 
publicat în 1914 un articol asupra acestui subiect. Cu 
zece ani mai înainte, Einstein formulase „teoria relativi- 
tății restrînse“, în care postula că nici o observaţie făcută 
în interiorul unei încăperi închise, chiar dacă aceasta ar 
reprezenta cel mai complet laborator de fizică, nu va pu- 
tea da răspuns la întrebarea dacă încăperea stă pe loc 
sau se mișcă în linie dreaptă cu viteză constantă. Pe 
această bază, Einstein a respins ideea mișcării uniforme 
absolute, a înlăturat noţiunea veche și contradictorie a 
„eterului universal“ și a elaborat teoria relativităţii, care 
a revoluţionat fizica. Într-adevăr, nici o măsurătoare me- 
canică, optică sau de altă natură, care s-ar putea face 
într-o cabină din interiorul unui vapor navigînd pe o 
mare liniştită (acest capitol a fost scris chiar într-o 
cabină interioară a transatlanticului „Queen Elisabeth“) 


1 Conţinutul acestui capitol și al capitolului X urmează în- 
deaproape articolul autorului, intitulat Gravitaţia, apărut în nu- 
mărul din martie 1961 al revistei „Scientific American“. 

sau într-un avion zburînd cu perdelele lăsate prin aerul) 
calm n-ar putea da vreo informaţie în legătură cu faptul 
că vaporul se află pe apă sau într-un doc uscat, ori că 
avionul este în zbor sau se află pe aeroport. Dacă însă 
parea este agitată sau aerul e perturbat de curenți, ori 
dacă vaporul se izbeşte de un aisberg sau aeroplanul se 
lovește de virful unui munte, situația devine cu totul di- 
ferită; orice abatere de la mişcarea uniformă se va resimţi 
în mod penibil. 

Pentru a studia această problemă, Einstein și-a imagi- 
nat că se găseşte în situaţia unui cosmonaut modern și a 
examinat care ar fi rezultatele diferitelor experienţe de 
fizică făcute într-o staţiune cosmică de observaţii, departe 
de orice mase gravitaționale (fig. 23). Într-o astfel de 
stațiune în repaus sau deplasîndu-se cu viteză uniformă 
în raport cu stelele depărtate, observatorii din interiorul 
laboratorului şi toate instrumentele nefixate pe pereţii ca- 
binei ar pluti liber în interiorul acesteia. Nu ar exista 
nici „sus“ nici „jos“. Îndată însă ce s-ar porni motoarele 
rachetei şi s-ar accelera înaintarea cabinei într-o anumită 
direcție s-ar observa fenomene foarte asemănătoare cu 
gravitația. Instrumentele și oamenii ar fi apăsaţi pe pe- 
retele vecin cu motoarele rachetei. Acest perete ar deveni 
„podea“, iar peretele opus, „plafon“. Oamenii s-ar 
putea ridica în picioare şi ar putea sta tot astfel cum 
stau pe Pămînt. Dacă, în plus, acceleraţia navei cosmice 
ar fi făcută egală cu acceleraţia gravitaţiei la suprafața 
Pămîntului, oamenii dinăuntrul ei ar avea impresia că 
nava se găseşte încă pe rampa de lansare. 

Să presupunem că pentru a studia proprietăţile acestei 
„pseudogravitaţii“, un observator care se găsește într-o 
rachetă accelerată ar da drumul simultan la două sfere. 
una de fier şi alta de lemn. Ceea ce s-ar întîmpla „efec- 
tiv“ se poate descrie în cuvintele următoare: în timpul 

23. Albert Einstein într-o rachetă imaginară (gedanken-experimen- 
tal). 


cînd observatorul ţine în miîini cele două sfere, acestea se 
mișcă cu mişcare accelerată, împreună cu racheta pro- 
pulsată de motoare. Îndată însă ce se dă drumul sferelor, 
rupîndu-se în acest mod legătura cu corpul rachetei, 
asupra lor nu mai acţionează nici o forță motoare, iar 

sferele se vor deplasa una alături de alta cu o viteză egală 
cu aceea pe care o avea nava cosmică în momentul cînd 
li s-a dat drumul din miîini. Racheta va continua însă 
să-și mărească viteza, iar „podeaua“ laboratorului cosmic 
va ajunge repede din urmă cele două sfere și le va „lovi“ 
simultan. Pentru observatorul care a dat drumul celor 
două sfere, fenomenul va părea că se desfăşoară cu totul 
altfel. El va vedea sferele căzînd şi „lovind podeaua“ în 
același moment. El își va aminti de demonstraţia făcută 
de Galilei din turnul din Pisa şi va deveni şi mai convins 
că există, într-adevăr un cîmp gravitațional în laborato- 
rul său cosmic. 

Ambele descrieri ale modului cum se vor comporta sfe- 
rele sînt la fel de corecte, așa că Einstein a înglobat echi- 
valența celor două puncte de vedere în baza noii sale 
teorii relativiste a gravitaţiei. Acest aşa-numit principiu 
al echivalenței între observaţiile efectuate în interiorul 
unei cabine accelerate și într-un cîmp „real“ de gravi- 
taţie ar fi însă de minimă importanţă dacă s-ar aplica 
numai la fenomenele mecanice. Ideea lui Einstein era că 
această echivalență este cu totul generală şi este valabilă 
și în cazul fenomenelor optice și al tuturor fenomenelor 
electromagnetice. 

Să examinăm ce se întîmplă cu o rază de lumină care 
se propagă străbătînd cabina noastră cosmică de la un 
perete la altul. Putem observa traiectoria luminii dacă 
punem o serie de plăci fluorescente de sticlă în calea ei 
sau dacă suflăm pur şi simplu fum de ţigară pe traiec- 
torie. În fig. 24 se arată ce se întîmplă în realitate cînd o 
rază trece prin mai multe plăci de sticlă aşezate la dis- 
tanţe egale între ele. În A, lumina cade pe porţiunea 
superioară a primei plăci, producînd un punct fluores- 
cent. În B, cînd lumina cade pe a doua placă, produce 
fluorescență mai aproape de mijlocul plăcii. În C, lumina 

cade pe placă și mai jos. Mişcarea rachetei fiind accele- 
rată, distanța parcursă în al doilea interval de timp este 
de trei ori mai mare decît în primul şi deci cele trei 
puncte fluorescente nu se vor găsi pe o linie dreaptă, ci 
pe o traiectorie (parabolă) care se curbează în jos. Obser- 
vatorul din interiorul cabinei, considerînd toate fenome- 
nele pe care le observă ca fiind datorite gravitaţiei, va 
trage din experiența sa concluzia că raza de lumină se 
curbează în timp ce se propagă printr-un cîmp gravita- 
țional. Aşadar, a conchis Einstein, dacă principiul echi- 
valenţei este un principiu general al fizicii, razele de lu- 
mină care vin de la stelele depărtate ar trebui să se 
încovoaie cînd trec în apropierea Soarelui în drumul lor 
spre un observator terestru. Concluzia sa a fost confir- 
mată în mod strălucit în timpul eclipsei din anul 1919, 
cînd o expediţie astronomică britanică în Africa a obser- 
vat deplasarea poziţiilor aparente ale stelelor din apro- 
pierea Soarelui eclipsat. În modul acesta, echivalența 
cîmpului gravitațional şi a sistemelor accelerate a devenit 
un fapt indiscutabil al fizicii. 

În cele ce urmează ne vom ocupa de alt tip de mișcare 
accelerată și de legătura ei cu cîmpul gravitațional. Pînă 
acum am examinat cazul în care viteza variază ca valoare 
numerică, dar nu şi ca direcţie. Mai există și tipul de 
mișcare în care viteza își modifică direcţia, dar nu și va- 
loarea numerică; aceasta este mișcarea de rotaţie. Închi- 
puiți-vă niște căluşei (fig. 25) cu o perdea atîmată de 
jur împrejur, aşa încît persoanele dinăuntru să nu-și poată 
da seama, privind la obiectele dimprejur, că platforma se 
roteşte. După cum ştie oricine, o persoană stînd în picioare 
pe o platformă în rotaţie este supusă forței centrifuge, 
care o împinge spre marginea platformei, iar o minge 
pusă pe platformă se va rostogoli, depărtîndu-se de cen- 
tru. Forţa centrifugă care acţionează asupra unui obiect 

pus pe platformă este proporţională cu masa lui, aşa 
încît putem iarăși considera lucrurile ca fiind echiva- 
lente cu un cîmp gravitațional. Dar acesta este un cîmp 





24. Propagarea luminii într-o rachetă accelerată. 


gravitațional foarte ciudat şi oarecum diferit de cîmpu- 
rile care înconjură Pămîntul sau Soarele. 


În primul rînd, în loc de a reprezenta atracţia, care 
descrește cu pătratul distanţei de la centru, el corespunde 


9% 


unei respingeri care creşte proporţional cu această dis- 
tanță. În al doilea rînd, în loc să fie sferic simetric în 
jurul masei centrale, el are o simetrie cilindrică în jurul 





25. a— cîteva experienţe pe o platformă în rotaţie; b — triangula- 
ție în jurul Soarelui. 


axei centrale, care coincide cu axa de rotaţie a platformei. 
Dar principiul echivalenţei stabilit de Einstein se aplică 

și aici, iar acele forţe pot fi interpretate ca fiind datorate 
unor mase gravitaționale distribuite la distanţe mari de 
Jur împrejurul axei de simetrie. 

Evenimentele fizice care au loc pe o astfel de platformă 
în rotaţie pot fi interpretate pe baza teoriei relativităţii 
restrînse a lui Einstein, potrivit căreia lungimea riglelor 
de măsurat și mersul ceasornicelor sînt influențate de 
mișcarea lor. Într-adevăr, cele două concluzii fundamen- 
tale ale acestei teorii sînt: 

1. Dacă observăm un obiect ce trece pe lîngă noi cu 
o anumită viteză », el va părea contractat în direcția miş- 


cării cu un factor 
u2 
ea: 
c2 


în care c este viteza himinii. Pentru vitezele obișnuite, 
care sînt foarte mici in raport cu viteza luminii, acest 
factor este practic egal cu 1 şi nu se va observa nici o 
contracție sensibilă. Cînd însă » se apropie de c, efectul 
devine apreciabil. 

2. Dacă un ceasornic aflat în mişcare trece prin faţa 
noastră cu viteza 2, el va părea că rămîne în urmă, iar 
mersul său va fi încetinit cu un factor 





Ca şi în cazul contracției lungimilor, acest efect se poate 
observa numai cînd viteza » se apropie de viteza luminii. 

Avînd în vedere aceste două efecte, să considerăm re- 
zultatele diferitelor observaţii care pot fi făcute pe o 
platformă în rotație. Să presupunem că vrem să găsim 
legile propagării luminii între diferite puncte de pe plat- 
formă. Alegem două puncte, A şi B, la periferia discului 


care se rotește (fig. 25,a), unul servind drept sursă, iar 
celălalt ca receptor de lumină. Conform legii fundamen- 
tale a opticii, lumina se propagă întotdeauna pe drumui 
cel mai scurt. Care este drumul cel mai scurt dintre 
punctele A şi B de pe platforma în rotaţie? Pentru a mă- 
sura lungimea unei linii oarecare care uneşte pe Acu B, 
ne vom servi în cazul de faţă de o metodă veche, dar si- 
gură, constînd în a număra cite rigle gradate pot fi puse 
cap la cap de-a lungul liniei dintre A și B. Dacă discul 
nu se rotește, situaţia este evidentă și cea mai scurtă 
distanță dintre A și B este linia dreaptă cunoscută din 
vechea şi familiara geometrie euclidiană. Dacă însă discul 
se rotește, riglele gradate puse de-a lungul liniei AB se 
mişcă cu o anumită viteză și, prin urmare, e de așteptat 
ca lungimea lor să sufere o contracție relativistă. Atunci 
va fi necesar un număr mai mare de rigle pentru a aco- 
peri acea distanţă. 

Se ivește însă o situaţie interesantă. Dacă mutăm o 
riglă mai aproape de centru, viteza liniară a ei se mic- 
şorează și nu se mai contractă așa de mult ca atunci 
cînd era mai depărtată de centru. Așadar, încovoind linia 
formată din rigle spre centru, vom avea nevoie de un 
număr mai mic de rigle, deoarece, deşi distanţa „reală“ 
este ceva mai lungă, acest dezavantaj va fi compensat cu 
prisosință de contractarea mai mică a fiecărei rigle. Dacă 
înlocuim riglele cu unde luminoase, ajungem la concluzia 
că şi raza de lumină se va încovoia în direcţia cîmpului 
gravitațional, care în cazul de faţă este dirijat de la cen- 
tru spre periferie. 

Înainte de a părăsi platforma noastră de călușei, să 
mai facem o experienţă. Să luăm două ceasornice iden- 
tice, să punem unul din ele în centrul platformei, iar pe 
celălalt la periferia ei. Deoarece primul ceasornic se gă- 
sește în stare de repaus, pe cînd cel de-al doilea se mișcă 

cu o anumită viteză, al doilea va rămine în urmă faţă 
de primul. Interpretînd forţa centrifugă ca forţă de gra- 
vitaţie, vom spune că ceasornicul pus în potențialul gra- 
vitațional mai mare (adică în direcţia în care acţionează 
forţa gravitaţională) va merge mai încet. 

Această încetinire o întîlnim la toate fenomenele fizice, 
chimice și biologice. O dactilografă lucrînd la primul etaj 
al clădirii „Empire State“i va îmbătrîni mai încet decît 
sora sa geamănă care lucrează la ultimul etaj. Diferenţa 
va fi însă foarte mică; se poate calcula că în zece ani 
domnișoara de la etajul întîi va fi cu cîteva milionimi de 
secundă mai tînără decît colega ei de la ultimul etaj. 

Cînd e vorba de diferenţa de gravitație dintre supra- 
faţa Pămîntului și suprafaţa Soarelui, efectul este mult 
mai mare. Un ceasornic pus pe suprafața Soarelui va ră- 
mine în urmă cu a zecea mia parte din 1% în raport cu 
ceasornicul terestru. Desigur, nimeni nu poate pune un 
ceasornic pe suprafaţa Soarelui şi nu-l poate privi mer- 
gînd, dar rămînerea în urmă presupusă a fost confirmată 
observîndu-se frecvențele liniilor spectrale emise de ato- 
mii din atmosfera Soarelui. 

Problema îmbătriînirii cu viteze diferite a celor două 
surori gemene datorată faptului că lucrează în locuri cu 
potenţiale gravitaționale diferite este asemănătoare cu 
problema unor fraţi gemeni, dintre care unul stă acasă, 
iar celălalt călătoreşte foarte mult. Să ne închipuim că 
unul din fraţi este pilot-cosmonaut, iar celălalt funcţionar 
la un cosmodrom, situat undeva pe suprafaţa Pămîntului. 
Cosmonautul pleacă într-o misiune spre o stea depăr- 
tată oarecare, pilotind nava sa cosmică cu o viteză apro- 
piată de viteza luminii, pe cînd fratele său își continuă 


1 Cea mai înaltă clădire din lume, cu 104 de etaje, situată în 
New York. —N.T. 


100 


activitatea la biroul de pe cosmodrom. După teoria lui 
Einstein, fiecare frate îmbătrîneşte mai încet decît celă- 
lalt. Astfel, cînd fratele cosmonaut se întoarce pe Pămînt, 
e de aşteptat să găsească că fratele său, funcţionarul, a 
îmbătriînit mai puţin decît el însuși; dar, fratele său, 
funcţionarul, va ajunge la o concluzie exact contrară. 
Acest lucru pare absurd, deoarece, de exemplu, dacă ci- 
neva apreciază vîrsta după încărunţirea părului, cei doi 
fraţi ar putea afla care din ei a îmbătriînit mai mult pur 
şi simplu stînd unul lîngă altul în faţa unei oglinzi. 

Soluţia acestui presupus paradox este că afirmaţia pri- 
vitoare la îmbătrinirea relativă a fraţilor gemeni este 
corectă numai în cadrul așa-numitei „teorii a relativi- 
tății restrînse“, care are în vedere numai mișcarea uni- 
formă cu viteză constantă. În acest caz fratele cosmo- 
naut cu siguranţă că nu se va mai întoarce niciodată şi, 
prin urmare, nu va putea sta alături de fratele său în 
fața oglinzii, pentru a-și compara părul încărunţit. Lu- 
crul cel mai bun pe care-l pot face fraţii e să-și procure 
două aparate de televiziune: unul să fie situat în biroul 
de pe cosmodrom, arătîndu-l pe cosmonaut și ceasorni- 
cul său în cabina navei cosmice, iar celălalt în nava cos- 
mică, arătînd pe fratele din birou avînd ceasornicul 
situat deasupra capului (fig. 26). 

Dr. Eugene Feenberg de la Universitatea din Washington 
a studiat această situaţie teoretic, pe baza binecunoscutei 
legi a propagării semnalelor de radio. Concluzia sa a fost 
că. privind ecranele de televiziune, fiecare frate va observa, 
într-adevăr, că celălalt îmbătrînește mai încet. Dacă însă 
fratele cosmonaut urmează să se întoarcă pe Pămînt, el 
trebuie mai întîi să micşoreze viteza navei cosmice, să o 
oprească complet şi să o accelereze în direcţia spre casă. 
Această necesitate pune pe cei doi frați în situaţii cu 
totul diferite. După cum am văzut mai înainte, accele- 

26. Îmbătrînirea relativă a unor fraţi gemeni, observată la aparatele 
de televiziune. 


rarea și reducerea vitezei sînt echivalente cu un cîmp 
gravitațional care face să se încetinească mersul ceasor- 
nicului, precum şi desfășurarea tuturor celorlalte feno- 
mene. Aşadar, după cum o dactilografă care lucrează la 

primul etaj al clădirii „Empire State“ va îmbătrîni mai 
încet decît sora ei geamănă care lucrează la ultimul etaj, 
tot aşa și fratele cosmonaut va îmbătrîni mai încet decît 
fratele său de pe Pămînt. Prin urmare, dacă zborul cos- 
mic este mai îndelungat, la întoarcerea sa pe Pămînt cos- 
monautul îşi vă răsuci mîndru mustața neagră, uitîndu-se 
mirat la chelia strălucitoare a fratelui său geamăn. Așa- 
dar, nu e vorba aici de nici un paradox. 

O experienţă interesantă, concepută pentru a confirma 
încetinirea timpului datorită gravitaţiei (dacă mai e nece- 
sară încă o confirmare) a fost propusă de S. F. Singer, de 
la Universitatea Statului Maryland, care a lansat ideea 
de a se plasa un ceasornic atomic în sateliții care se ro- 
tesc pe orbite circulare la diferite înălțimi deasupra su- 
prafeței Pămîntului. S-a calculat că pentru un satelit 
călătorind la înălțimi mai mici decît raza globului pămîn- 
tesc principalul efect relativist va fi acela de a face să 
rămînă în urmă ceasornicul din cauza vitezei sale și va 


fi dat de factorul de dilataţie a timpului Vi- % , Pen- 
c2 
tru altitudini mai mari, efectul vitezei va deveni, pro- 


babil, de mai mică importanţă şi, în loc de a rămîne în 
urmă, ceasornicul o va lua înainte, deoarece se găsește 
într-un cîmp gravitațional mai slab (cum ar fi domni- 
şoara de la ultimul etaj al clădirii „Empire State“). Nu 
există nici o îndoială că această experienţă interesantă 
va confirma teoria lui Einstein. 

Această analiză ne duce la concluzia că lumina, pro- 
pagîndu-se printr-un cîmp gravitațional, nu urmează o 
linie dreaptă, ci se curbează în direcţia cîmpului şi că. 
datorită contracţiei riglelor gradate, distanța cea mai 
scurtă dintre două puncte nu este o linie dreaptă, ci o 

curbă care de asemenea se înccvoaie în direcţia cîmpului 
gravitațional. Dar ce altă definiţie se poate da unei „linii 
drepte“ decît că este drumul urmat de lumină în vid sau 
distanța cea mai scurtă dintre două puncte? 

Ideea lui Einstein era că ar trebui să se păstreze ve- 
chea definiţie a „liniei drepte“ în cazul cîmpului gravi- 
taţional, dar în loc de a spune că razele de lumină și 
distanţele cele mai scurte sînt curbe, să se spună că însuși 
spaţiul este curb. E greu de conceput ideea unui spaţiu 
curb cu trei dimensiuni, și cu atît mai mult aceea a unui 
spațiu curb cu patru dimensiuni, în care timpul joacă 
rolul de a patra coordonată. Cel mai bun mijloc este de 
a face uz de o analogie cu suprafeţele cu două dimen- 
siuni, pe care le putem uşor reprezenta. Ne este tuturor 
familiară geometria plană a lui Euclid, care se ocupă cu 
diferitele figuri pe care le putem trasa pe o suprafaţă 
sau un plan. Dacă însă în loc de a le trasa pe un plan, 
trasăm figuri geometrice pe o suprafaţă curbă, cum ar 
fi suprafața unei sfere, teoremele lui Euclid nu mai sînt 
valabile. Acest lucru se demonstrează în fig. 27, care 
reprezintă triunghiuri desenate pe un plan (a), pe o su- 
prafață sferică (Lb) și pe o suprafaţă care (pentru motive 
evidente) se numește suprafaţă de șa (0). 

La un triunghi plan, suma celor trei unghiuri este în- 
totdeauna egală cu 180”. La un triunghi de pe suprafaţa 
unei sfere, suma celor trei unghiuri este întotdeauna 
mai mare de 180”, iar surplusul depinde de rapor- 
tul dintre mărimea triunghiului şi mărimea sferei. La 
triunghiurile desenate pe o suprafaţă-şa, suma unghiuri- 
lor este mai mică decît 180%. E adevărat că liniile formînd 
triunghiurile de pe suprafeţele sferice și în formă de șa 
nu sînt „drepte“ din punctul de vedere al spaţiului cu 
trei dimensiuni, dar sînt „cele mai drepte“, adică cele 

mai scurte distanțe dintre două puncte, dacă linia nu 
trebuie să părăsească suprafața respectivă. Pentru a nu 
se produce confuzii, matematicienii numesc aceste linii 
linii geodezice sau pur şi simplu geodezice. 

În mod asemănător putem vorbi despre geodezicele sau 
liniile cele mai scurte din spaţiul cu trei dimensiuni unind 
două puncte cu linii de-a lungul cărora s-ar propaga ra- 

27. Triunghiuri pe o suprafaţă plană (a), o sferă (b) și o suprafaţă-- 
şa (c). 


zele de lumină. Măsurînd suma celor trei unghiuri ale: 
unui triunghi în spaţiu, putem spune că spaţiul este plan 
dacă această sumă este egală cu 180%, sferic sau cu curbură 
pozitivă, dacă ea este mai mare de 180%, și în formă de 
șa sau cu curbură negativă, dacă este mai mică de 180. 

Să ne închipuim trei astronomi, pe Pămînt, pe Venus 
şi pe Marte, măsurînd unghiurile unui triunghi format de 
raze de lumină străbătînd spațiul dintre aceste trei pla- 

nete. Întrucît, după cum am văzut, razele de lumină care 
se propagă prin cîmpul gravitațional al Soarelui se 
curbează în direcția forței de gravitație, situaţia se va 
prezenta așa cum se arată în fig. 25,b, iar suma unghiu- 
rilor triunghiului va fi mai mare de 180*. În acest caz 
ar fi rezonabil să se spună că lumina se propagă după 
distanţele cele mai scurte sau după linii geodezice, dar 
că spaţiul din jurul Soarelui este curbat în sens pozitiv. 
În mod similar, în cîmpul gravitațional, care este echi- 
valent cu cîmpul forţei centrifuge pe un disc în rotaţie 
(fig. 25, a), suma unghiurilor unui triunghi este mai mică 
de 180”, iar spaţiul trebuie să fie considerat ca curbat în 
sens negativ. 

Raţionamentele care preced reprezintă baza teoriei 
geometrice a gravitaţiei formulate de Einstein. Teoria sa 
a înlocuit vechiul punct de vedere al lui Newton, con- 
form căruia masele mari, cum este aceea a Soarelui, pro- 
duc în spațiul înconjurător anumite cîmpuri de forţă care 
fac ca planetele să se miște pe traiectorii curbe în loc de 
linii drepte. În concepţia einsteiniană, spaţiul însuși de- 
vine curb, pe cînd planetele se mișcă pe liniile „cele mai 
drepte“ — adică geodezice — în acest spaţiu curb. Pen- 
tru a se evita confuzia, ar trebui să se adauge că aici ne 
referim la linii geodezice în continuul spaţiu-timp cu 
patru dimensiuni şi că ar fi greşit, desigur, să se spună 
că orbitele însele sînt linii geodezice în spaţiul cu trei 
dimensiuni. 

Situaţia este reprezentată schematic în fig. 28, în care 
t este axa timpului, iar x și y două axe ale spaţiului si- 
tuate în planul orbitei. Linia șerpuită, cunoscută sub nu- 
mele de linia cosmică (sau linia de univers) a unui obiect 
în mișcare (în cazul de faţă, Pămîntul) este linia geode- 

28. Linia cosmică pe care se mișcă Pămiîntul în continuul spaţiu- 

timp este reprezentată aici într-un sistem de coordonate în care 

axa verticală este axa t a timpului, iar z şi y sînt două axe 
spaţiale. 


zică în continuul spaţiu-timpt. Interpretarea dată de 
Einstein gravitaţiei, ca curbură a continuului spaţiu- 
timp, conduce la rezultate puţin diferite de prezicerea 
teoriei clasice newtoniene, permiţînd astfel să se facă o 
verificare experimentală. De exemplu, ea a explicat prece- 
sia axei mari a orbitei lui Mercur cu 43 secunde de unghi 
pe secol şi astfel a dezlegat o enigmă veche a mecanicii 
cereşti clasice. 


1 De observat că scările orizontale și verticale din fig. 28 sînt 
date necesarmente în unităţi diferite. Într-adevăr, în timp ce raza 
orbitei Pămîntului este de numai 8 min (dacă este exprimată în 
timpul de propagare a luminii), distanța de la un plan de ianuarie 
la altul este, desigur, de un an, adică de 60000 de ori mai mare. 
Aşadar, la scara adevărată, linia geodezică ar devia foarte puţin 
de la o linie dreaptă. 


CAPITOLUL X 


PROBLEME DE GRAVITAȚIE NEREZOLVATE 


În jurnalul de laborator al lui Michael Faraday (1791— 
1867), care a adus numeroase contribuţii importante la cu- 
noașterea electricității şi a magnetismului, se găseşte un 
pasaj interesant datînd din anul 1849. El sună astfel: 

„Gravitaţia. Cu siguranţă că această forţă trebuie să 
aibă o legătură, ce poate fi dovedită experimental, cu 
electricitatea, magnetismul și alte forțe, așa încit ea 
să se producă cu ajutorul lor, prin acţiunea reciprocă 
şi efect echivalent. Să ne gîndim un moment cum să 
procedăm pentru a aborda această chestiune servin- 
du-ne de fapte şi de încercări“. 

Dar numeroasele experienţe întreprinse de acest ce- 
lebru fizician englez în scopul descoperirii unei astfel de 
legături au fost infructuoase, astfel că el încheie acest ca- 
pitol al jurnalului său cu următoarele cuvinte: 


„Aci se termină încercările mele pentru momentul 
de față. Rezultatele sînt negative. Ele însă nu-mi 
zdruncină convingerea puternică că există o legătură 
între gravitație şi electricitate, deși nu aduc nici o 
dovadă că există o astfel de legătură“. 

E un lucru foarte ciudat că teoria gravitaţiei, iniţiată de 
Newton şi completată de Einstein, se găseşte astăzi într-a 
izolare maiestuoasă, un fel de Taj Mahal! (fig. 29) al ştiin- 

1 Faimos monument indian, construit în afara orașului Agra, în 


secolul al XVII-lea, de împăratul Şah-Jehan, în memoria soţiei 
sale favorite. — N.T. 

ei, care nu are decît puţin de-a face, sau chiar de loc, cu 
progresul rapid din alte ramuri ale ştiinţei. Concepţia lui 
Einstein despre cîmpul gravitațional s-a născut din teoria 
relativităţii restrînse formulată de el, iar această teorie 
se baza pe teoria cîmpului electromagnetic formulată 
în secolul trecut de fizicianul englez James Clerk Maxwell 
(1831—1879). Dar, în ciuda numeroaselor încercări, Ein- 
:tein şi cei ce l-au urmat n-au reușit să stabilească vreun 
contact cu electrodinamica lui Maxwell. 

Teoria gravitaţiei formulată de Einstein era mai mult 
sau mai puţin contemporană cu teoria cuantelor, dar în 
intervalul de timp de 45 de ani de cînd au apărut, cele 
două teorii s-au dezvoltat în măsură diferită. Propusă de 
Max Planck și continuată de lucrările lui Niels Bohr, Louis 
de Broglie, Erwin Schrâdinger, Werner Heisenberg și 
alţii, teoria cuantelor a făcut un progres colosal şi a de- 
venit o disciplină largă, care explică amănunţit structura 
intimă a atomilor şi a nucleelor lor. Pe de altă parte, teoria 
gravitaţiei elaborată de Einstein a rămas pînă astăzi, în 
esenţă, ceea ce era cînd el a formulat-o acum o jumătate 
de secol. În timp ce sute și chiar mii de oameni de știință 
studiază diferitele ramuri ale teoriei cuantelor și le aplică 
în foarte multe domenii de cercetări experimentale, numai 
cîţiva continuă să-și consacre timpul și pasiunea dezvol- 
tării mai departe a studiului gravitaţiei. Oare spațiul gol 
să fie mai simplu decît corpurile materiale? Sau geniul lui 
Einstein a realizat tot ce se putea face în domeniul gravi- 
tației în timpul nostru şi a lipsit o generaţie întreagă de 
speranța în noi progrese? 

După ce a redus gravitația la proprietăţile geometrice 
ale unui continuu spaţiu-timp, Einstein era convins că 
cîmpul electromagnetic trebuie să aibă şi el o oarecare in- 
terpretare pur geometrică. Teoria unitară a cîmpului, care 
a rezultat din această convingere, şi-a făcut drum cu greu, 

29. Templul gravitaţiei (literele de pe templu sînt ecuaţiile funda= 
mentale ale teoriei relativiste a gravitaţiei formulată de Einstein). 


iar Einstein a murit fără să fi dat în domeniul teoretic. 
ceva atît de simplu, elegant şi convingător ca lucrarea 
sa anterioară. Se pare acum că adevărata legătură dintre 
forțele gravitaționale şi electromagnetice se poate găsi 
numai prin studierea particulelor elementare, despre care 


11% 


auzim vorbindu-se așa de mult în ziua de azi, și prin afla- 
rea cauzei pentru care aceste particule speciale, cu masele 
și sarcinile electrice particulare ale lor, există în natură. 

O problemă fundamentală se referă la intensitatea re- 
lativă a interacțiunilor gravitaționale şi electromagnetice 
dintre particule. Într-un capitol precedent al cărţii de 
față am dedus legea gravitaţiei, care stabilește că forța de 
atracţie este invers proporţională cu pătratul distanţei. 
Charles A. Coulomb (1736—1806) a demonstrat în 1784 o 
lege analogă a variaţiei invers proporţionale cu pă- 
tratul distanţei pentru forța dintre sarcinile electrice. 

Să considerăm forţele electrice şi gravitaționale dintre 
două particule cu masă de4:10—26 g, masă intermediară 
între masele protonului şi electronului, situate la distanţa 
r una de alta. Conform legii lui Coulomb, forța electro- 
statică este dată de e2/r2, în care e (4,77:10-10 u.ess.)i 
este sarcina electrică elementară. Pe de altă parte, conform 
legii lui Newton, interacțiunea gravitaţională e dată de 


GM2 zl sira Pa ala 
——, în care G (6,67: 10—8) este constanta gravitaţională, iar 
Y 
M (4-10 26 g) este masa intermediară. Raportul dintre cele 
2 
două forţe este aa „ care este numeric egal cu 10%. 


Orice teorie care pretinde să descrie legătura dintre 
electromagnetism şi gravitație trebuie să explice de ce 
această interacţiune electrică dintre cele două particule 
este de 1040 ori mai mare decît interacţiunea gravitaţională. 
Trebuie să se aibă în vedere că acest raport este un număr 
pur și rămîne invariabil, indiferent ce sistem de unităţi 
se foloseşte pentru măsurarea diferitelor mărimi fizice. În 
formulele teoretice, adesea se întîlnesc constante numerice 
care pot fi deduse pe cale pur matematică. Aceste constante 
“14 Unitatea electrostatică (u.e.s) de sarcină se defineşte ca sar- 


cina care respinge o sarcină egală, situată (în vid) la distanţa de 
1 cm, cu o forţă de o dină. 

numerice sînt însă de obicei numere mici. De exemplu, 


27, 3, = „etc. Cum se poate deduce matematic o constantă 
așa de mare cum este 1040? 

Acum mai bine de 20 de ani s-a făcut o propunere în 
această direcţie de către celebrul fizician englez, P.A.M. 
Dirac. El a emis ipoteza că cifra 1040 nu este o constantă, 
ci o variabilă care depinde de timp şi de virsta universu- 
lui nostru. Conform teoriei universului în expansiune, uni- 
versul nostru își are originea acum 5:10 de ani sau acum 
1017 s. Desigur, un an sau o secundă sînt unităţi foarte ar- 
bitrare pentru măsurarea timpului şi ar trebui să se aleagă 
un interval elementar de timp care să se poată deduce 
din proprietăţile fundamentale ale substanţei şi luminii. 
Un mijloc rezonabil în acest sens ar fi să se aleagă ca 
unitate elementară de timp intervalul de timp necesar 
pentru ca lumina să se propage la o distanţă egală cu dia- 
metrul unei particule elementare. Întrucît toate particu- 
lele elementare au diametre de circa 3-10-12 cm şi întrucît 
viteza luminii este 3.1010 cm/s, această unitate elementară 
de timp este: 

3. 10-13 
————_ 
3. 1010 

Împărţind vîrsta actuală a universului (1017 s) la acest 
interval de timp, obţinem 1017/10—23=— 1040, care este de 
același ordin de mărime ca raportul observat între for- 
țele electrostatice și cele gravitaționale. Aşadar, spunea 
Dirac, raportul mare dintre forţele electrice şi cele gravi- 
taţionale este caracteristic pentru vîrsta actuală a univer- 
sului nostru. Cînd universul avea, să zicem, o vîrstă pe 
jumătate cît cea actuală, acest raport avea o valoare de 
două ori mai mică. Întrucît există motive serioase de a 
admite că sarcina electrică elementară (e) nu variază cu 
timpul, Dirac a conchis că constanta gravitaţională (G) este 


10-2 s. 


R — Gravitaţia 113 


aceea care descreşte cu timpul și că această descreştere 
poate fi pusă în legătură cu expansiunea universului şi cu 
rarefierea neîncetată a materiei care îl umple. 

Aceste concepţii ale lui Dirac au fost criticate ulterior 
de Edward Teller (creatorul bombei H), care a relevat că 
variaţia constantei gravitaționale G ar avea ca rezultat 
modificarea temperaturii suprafeţei Pămîntului. În adevăr, 
descreşterea gravitaţiei ar avea ca efect creşterea razelor 
orbitelor planetare, care (după cum se poate demonstra pe 
baza legilor mecanicii) ar varia invers proporţional cu G. 
Descreşterea gravitaţiei ar mai avea ca rezultat stricarea 
echilibrului intern al Soarelui, conducînd la o modificare 
a temperaturii centrului său și a vitezei reacţiilor termo- 
nucleare care produc energie. 

Pe baza teoriei structurii interne şi a producerii energi- 
ei stelelor, se poate demonstra că luminozitatea! L a Soa- 
relui ar varia proporţional cu G73%. Întrucît tempera- 
tura suprafeţei Pămîntului variază cu rădăcina a patra a 
luminozităţii Soarelui împărţită la pătratul razei orbitei 
Pămîntului, rezultă că ea este proporțională cu G?%* sau 
invers proporţională cu t24, dacă G variază invers pro- 
porţional cu timpul. Admiţind pentru vîrsta sistemului 
solar valoarea de trei miliarde de ani, ceea ce părea corect 
în momentul publicării studiului său, Teller a calculat că 
în timpul perioadei cambriene (acum o jumătate de mili- 
ard de ani), temperatura Pămîntului trebuie să fi fost cu 
vreo 50*C peste punctul de fierbere al apei, așa încât toată 
apa de pe planeta noastră trebuie să se fi găsit sub formă de 
vapori supraîncălziți. Deoarece, potrivit datelor geologice, 
în acea perioadă de timp exista o viață marină bine dez- 
voltată, Teller a conchis că ipoteza lui Dirac relativă la 
variabilitatea constantei gravitaționale nu poate fi corectă. 


1 Luminozitatea unei surse de lumină se definește drept canti- 
tatea de lumină pe care o emite în unitatea de timp. 

În cursul ultimului deceniu însă, evaluările vîrstei siste- 
mului solar s-au modificat în sensul unor valori considera- 
bil mai mari, iar cifra corectă poate fi aceea de cinci mili- 
arde de ani sau chiar mai mare. În modul acesta, tempe- 
ratura oceanului primitiv s-ar cobori sub punctul de 
fierbere al apei și ar face nevalabilă vechea teorie a lui 
Teller, cu condiţia ca trilobiţii şi moluştele din silurian! să 
fi putut trăi în apă foarte fierbinte. S-ar mai putea veni în 
sprijinul teoriilor paleontologice prin mărirea vitezei mu- 
taţiilor termice în timpul primelor stadii ale evoluţiei vie- 
ţii şi furnizînd, în timpul perioadelor și mai vechi, tem- 
peraturile foarte înalte necesare pentru sinteza acizilor 
nucleici care, împreună cu proteinele, formează compo- 
nenţii chimici esenţiali ai tuturor ființelor vii. Aşadar, 
chestiunea variabilităţii constantei gravitaţiei rămîne des- 
chisă mai departe. 


Gravitaţia și teoria cuantelor 


Legea interacțiunii gravitaționale dintre mase, formulată 
de Newton, este, după cum am văzut, cu totul similară cu 
legea interacțiunii electrostatice dintre sarcini, iar teoria 
cîmpului gravitațional, formulată de Einstein, are multe 
elemente comune cu teoria cîmpului electromagnetic eia- 
borată de Maxwell. Așadar, e natural să ne așteptăm ca 
o masă care oscilează să dea naştere unor unde gravita- 
ționale așa cum o sarcină electrică oscilantă produce unde 
electromagnetice. Într-un articol care a făcut multă viîlvă, 
publicat în 1918, Einstein a obținut, în adevăr, soluţii ale 
ecuaţiei fundamentale a relativităţii generalizate, soluţii 
care reprezintă astfel de perturbații gravitaționale ce se 
propagă prin spaţiu cu viteza luminii. Dacă există, undele 
gravitaționale trebuie să fie purtătoare de energie; dar 
intensitatea lor sau cantitatea de energie pe care o trans- 


1 Perioadă mai veche din era paleozoică. — N.T. 

portă este extrem de mică. De exemplu, Pămîntul, în miş- 
carea sa orbitală în jurul Soarelui, ar emite circa 0,001 W, 
ceea ce ar avea ca efect „căderea“ sa spre Soare cu a mi- 
lioana parte dintr-un centimetru într-un miliard de ani. 
Nimeni n-a născocit pînă acum un mijloc de a detecta unde 
atît ds slabe. 

Sînt oare undele gravitaționale divizate în pachete dis- 
crete de energie sau cuante, cum sînt undele electromag- 
netice? La această întrebare, care este tot atît de veche ca 
şi teoria cuantelor, a dat un răspuns, în sfîrşit, acum cîţiva 
ani, Dirac. El a reuşit să cuantifice ecuaţia cîmpului gravi- 
tațional şi a arătat că energia cuantelor de gravitație 
sau a „gravitonilor“ este egală cu constanta Rh a lui Planck 
înmulțită cu frecvenţa lor, adică aceeaşi expresie care dă 
energia cuantelor de lumină sau a fotonilor. Spinul gra- 
vitonului este însă dublul spinului fotonului. 

Din cauză că sint atît de slabe, undele gravitaționale 
n-au nici o importanţă în mecanica cerească. Dar n-ar pu- 
tea, oare, gravitonii să joace vreun rol în fizica particule- 
lor elementare? Aceste fragmente infinit de mici de ma- 
terie interacționează în diferite moduri cu ajutorul emisiei 
sau absorbției unor „cuante de cîmp“ adecvate. De pildă, 
interacţiunile electromagnetice (cum ar fi atracţia corpuri- 
lor cu sarcini de semn contrar) implică o emisie sau o ab- 
sorbţie de fotoni; probabil că interacţiunile gravitaționale 
au o legătură asemănătoare cu gravitonii. În ultimii cîţiva 
ani a devenit limpede că interacţiunile materiei se împart 
în cîteva clase distincte: 1) interacțiuni tari, în care se cu- 
prind şi forţele electromagnetice; 2) interacțiuni slabe, cum 
este „dezintegrarea beta“ a unui nucleu radioactiv, în care se 
emite un electron şi un neutrin; 3) interacțiuni gravitaţio- 
nale, care sînt infinit mai slabe decît cele numite „slabe“. 

Intensiiatea unei interacțiuni depinde de frecvența sau 
probabilitatea de emisie sau de absorbţie a cuantei respec- 

tive. De exemplu, un nucleu are nevoie de circa 10-12 s 
pentru a emite un foton. În comparaţie cu această cifră, 
dezintegrarea beta a unui neutron necesită 12 min, adică un 
timp de 1014 ori mai lung. Se poate calcula că timpul ne- 
cesar pentru emiterea unui graviton de către un nucleu 
este de 10% s sau 105 ani. Această interacţiune se produce 
de 10% ori mai încet decît o interacțiune slabă. 

Dar particulele neutrin au și ele o probabilitate de ab- 
sorbţie, adică de interacţiune, extrem de slabă cu alte ti- 
puri de materie. Ele nu au nici sarcină, nici masă. Încă 
din anul 1933, Niels Bohr se întreba: „Care este diferenţa 
dintre neutrin și cuantele undelor gravitaționale?“ În așa- 
numitele interacțiuni slabe, particulele neutrin sînt emise 
împreună cu alte particule. Ce se întîmplă cu procesele 
în care intervine numai neutrinul, de pildă, emisia unei pe- 
rechi neutrin-antineutrin de către un nucleu excitat? Ni- 
meni nu a detectat astfel de evenimente, dar ele se pot 
întîmpla, poate pe aceeași scară a timpului ca interacțiu- 
nea gravitaţională. Două perechi de neutrin vor da un spin 
egal cu doi, adică valoarea calculată de Dirac pentru gra- 
viton. Toate acestea sînt, desigur, pure speculaţii, dar o 
legătură între neutrin şi gravitație este o posibilitate teo- 
retică extrem de interesantă. 


Antigravitaţia 


Într-unul din romanele sale fantastice, H.G. Wells de- 
scrie cum un inventator englez, Mr. Cavor, a desco- 
perit un material numit „cavorit“, prin care forţele gra- 
vitaţiei nu pot pătrunde. Așa cum o tablă de cupru sau de 
fier poate fi folosită ca ecran contra forţelor electrice și 
magnetice, o foaie de „cavorit“ ar servi la ecranarea obiec- 
telor materiale faţă de forțele gravitaţiei terestre, și orice 
obiect așezat deasupra unei astfel de foi ar pierde toată 
greutatea sau cel puţin cea mai mare parte din ea. Mr. 

Cavor a construit o cabină sferică mare, înconjurată din 
toate părţile de obloane de „cavorit“, care puteau fi închise 
sau deschise. Intrînd în cabină într-o noapte cînd Luna se 
găsea sus pe cer, el a închis toate obloanele dinspre Pămînt 
și le-a deschis pe cele din direcţia Lunii. Obloanele în- 
chise au interceptat forţele gravitaţiei Pămîntului, astfel 
încît cabina, fiind supusă numai forţelor gravitaţiei Lunii, 
s-a ridicat în spaţiu şi l-a transportat pe Mr. Cavor spre 
multe aventuri neobişnuite pe suprafața satelitului nostru. 

Cum ştim că o invenţie imposibilă, este într-adevăr impo- 
sibilă? Există o asemănare profundă între legea gravitaţiei 
universale formulată de Newton, legea interacțiunii sarci- 
nilor electrice descoperită de Coulomb și legea lui Humph- 
rey Gilbert asupra interacțiunii polilor magnetici. Aşadar, 
dacă forțele electrice și magnetice pot fi ecranate, de ce 
nu s-ar putea face același lucru şi cu forțele gravitaționale? 

Pentru a răspunde la această întrebare trebuie să exa- 
minăm mecanismul ecranării electrice şi magnetice, care 
este strîns legat de structura atomică a materiei. Fiecare 
atom sau moleculă reprezintă un sistem de sarcini electrice 
pozitive şi negative, iar în metale se găsesc un mare nu- 
măr de electroni negativi liberi, care se mişcă printr-o 
reţea cristalină de ioni încărcaţi pozitiv. Cînd o bucată de 
material este pusă într-un cîmp electric, sarcinile electrice 
de semne diferite se deplasează în sensuri opuse şi se 
spune că materialul devine polarizat electric. Noul cîmp 
electric cauzat de această polarizare are sens opus cîmpu- 
lui iniţial, iar suprapunerea lor îi reduce din intensitate. 
Un efect similar se produce în cazul ecranării magnetice, 
deoarece majoritatea atomilor reprezintă niște mici mag- 
neţi care devin orientaţi cînd materialul este așezat în- 
tr-un cîmp magnetic exterior. Şi în acest caz, reducerea 
intensității cîmpului se datoreşte polarizării magnetice 
a particulelor atomice. 


118 


Polarizarea gravitațională a substanţei, care ar face 
posibilă ecranarea forțelor gravitaționale, ar necesita ca 
substanţa să fie formată din două feluri de particule: unele 
cu masă gravitaţională pozitivă, care ar fi atrase de Pă- 
mînt, și altele cu masă gravitaţională negativă, care ar fi 
respinse de acesta. Sarcinile electrice pozitive şi negative, 
precum şi cele două feluri de poli magnetici sînt la fel 
de abundente în natură, dar particule cu masă gravitaţio- 
nală negativă deocamdată nu se cunosc, cel puţin în struc- 
tura atomilor și moleculelor obişnuite. Aşadar, substanța 
obișnuită nu poate fi polarizată gravitațional, deci nu poate 
fi îndeplinită o condiţie necesară pentru ecranarea forțelor 
gravitaționale. 

Cum stau însă lucrurile cu antiparticulele de care s-au 
ocupat fizicienii în cursul ultimelor cîteva decenii? Ar fi 
oare imposibil ca, pe lîngă sarcinile lor de semn contrar, 
electronii pozitivi, protonii negativi, antineutronii şi cele- 
lalte antiparticule să aibă și mase gravitaționale negative? 
La prima vedere s-ar părea că la această întrebare se poate 
răspunde uşor experimental. Tot ce trebuie făcut este să se 
vadă dacă un fascicul orizontal de electroni pozitivi sau 
de protoni negativi provenind de la un accelerator nuclear 
se încovoale în jos sau în sus în cîmpul gravitațional al 
Pămîntului. Întrucît toate particulele produse în mod 
artificial prin metode bazate pe bombardamentul nuclear 
se mișcă cu viteze apropiate de aceea a luminii, încovoie- 
rea unui fascicul orizontal de către forţele gravitaţiei te- 
restre (fie în sus, fie în jos) este extrem de mică, repre- 
zentînd doar circa 10-12 cm (diametrul unui nucleu!) pe 
kilometru de lungime a traiectoriei. Desigur că s-ar putea 
încerca să se frineze aceste particule pînă la viteze termice, 
aşa cum s-a făcut cu neutronii obișnuiții. 


1 Vezi Donald J. Hushes, Povestea neutronului, apărută în 
colecţia „Science Study Series“, 1959. 

În experiența cu neutronii, un fascicul de neutroni ra- 
pizi a fost trimis într-un bloc moderator şi s-a observat 
că neutronii lenți care ieșeau din bloc aveau aproximativ 
aceeași viteză pe care o au picăturile de ploaie în cădere. 
Dar frînarea neutronilor rezultă din ciocnirile cu nucleele 
materialului moderator, iar moderatoarele bune, cum sînt 
carbonul sau apa grea, sînt acele substanţe ale căror nuclee 
au afinitate slabă pentru neutroni şi nu îi absorb după un 
număr de ciocniri succesive. Orice moderator constînd din 
substanţă obişnuită va fi, desigur, o capcană mortală pentru 
antineutroni, care vor fi anihilaţi imediat, împreună cu 
neutronii din nucleele atomice obișnuite. Așadar, din punct 
de vedere experimental, problema semnului masei gravita- 
ţionale a antiparticulelor rămîne deschisă. 

Problema rămîne deschisă și din punct de vedere teore- 
tic, deoarece nu posedăm teoria care ar putea prezice le- 
gătura dintre interacțiunea gravitaţională și cea electro- 
magnetică. Se poate spune numai că dacă vreo experienţă 
va arăta în viitor că antiparticulele au o masă gravitaţio- 
nală negativă, ea ar da o lovitură dureroasă întregii teo- 
rii a gravitaţiei formulată de Einstein, dovedind falsitatea 
principiului echivalenței. În adevăr, atunci, dacă un ob- 
servator, găsindu-se într-o cameră-Einstein accelerată, ar 
da drumul unui măr care are masă gravitaţională negativă, 
mărul ar „cădea în sus“ (faţă de nava cosmică) şi, privit 
din exteriorul camerei, s-ar mişca cu o acceleraţie de două 
ori mai mare decit aceea a navei cosmice, fără să fie 
supus acţiunii vreunei forțe exterioare. Aşadar, vom fi 
siliți să alegem între legea inerţiei descoperită de Newton 
şi principiul echivalenţei formulat de Einstein, iar această 
alegere este, fără îndoială, foarte grea. 

